Daha 4 tələbə zəhərləndi - ali məktəb, yoxsa “virus yataqxanası...” » Veteninfo.az Azərbaycanda özəl xəbərlər, araşdırmalar, təhlillər və müsahibələrin tək ünvanı\nƏsas səhifə Daha 4 tələbə zəhərləndi - ali məktəb, yoxsa “virus yataqxanası...”\nTarix: 04.12.2019 10:05 Oxunma sayı: 240 Bölmə: OLAY,\nÖlkədə tələbələrin zəhərlənməsi halları artıb; BDU-da təhsil alan daha 1 nəfər xəstəxanalıq oldu; rektor baş verən son hadisələr və universitetin yataqxanası haqda nələr deyib?\nBakı Dövlət Universitetinin yataqxanasında daha iki tələbənin vəziyyəti pisləşib. Səhiyyə Nazirliyindən bildirilib ki, tələbələrlə bağlı təcili yardıma müraciət dekabrın 3-də səhər saat 08.15-də daxil olub.\nYasamal rayonu, Zahid Xəlilov küçəsi 54 ünvanına gələn həkim briqadası gastroenterit ehtimalı ilə (mədə soyuqlaması, ishal, qarın krampları, mədə bulantısı və qusma ilə xarakterizə edilən infeksiya) 20 yaşlı iki tələbə qızı Kliniki Tibbi Mərkəzə çatdırıb. Xəstəxanaya çatdırılan qızlardan birində təzyiq yüksək, digərində aşağı olub. İlkin diaqnoz mədə-bağırsaq iltihabıdır. Maraqlıdır ki, daha sonra belə xəbər yayılıb ki, tələbələrin halı universitetin yataqxanasında deyil, Zahid Xəlilov, 54 ünvanında yerləşən kirayə mənzildə pisləşib. "Hər halda, onlar aparıldıqları xəstəxanada belə deyiblər. Məlum olub ki, halı pisləşənlər xala qızlarıdır və onların biri BDU-nun tələbəsidir” deyə, bildirilib.\nTəəssüf ki, elə həmin gün Qazaxda da kollec tələbələrinin zəhərlənməsi xəbəri yayılıb. Hasdisə Qazax Dövlət Sosial İqtisad Kollecində qeydə alınıb. Kollecin tələbələri - 19 yaşlı Əfsanə Mətləb qızı Səfərli, 19 yaşlı Güləndam Sadiq qızı Həsənova, 19 yaşlı Xavər Fikrət qızı Məmmədova, 18 yaşlı Arzu Azər qızı Əlizadə və Mahizər Akif qızı Süleymanova zəhərlənmə diaqnozu ilə xəstəxanaya yerləşdiriliblər. Tələbələrin kollecdəki dizel yanacağı ilə işləyən sobanın tüstüsündən zəhərləndiyi ehtimal olunur.\nBir neçə gün əvvəl isə Nizami rayonu, Qara Qarayev prospektində kirayədə yaşayan 6 tələbə də zəhərlənmişdi. Tələbələr müxtəlif ali təhsil ocaqlarında - Xəzər, Bakı Dövlət və İqtisadiyyat universitetlərində təhsil alan qızlar olublar. Bundan sonra da zəhərlənmə xəbərləri səngiməyib. Belə ki, yenə Nizami rayonu NZS qəsəbəsində iki nəfərin qidadan zəhərlənib. Səhiyyə Nazirliyindən bildirilib ki, ünvana gedən həkimlər oradan zəhərlənmə ehtimalı ilə 21 və 22 yaşlı tələbə oğlanları götürüblər. 3 saylı şəhər xəstəxanasına çatdırılan tələbələr kirayələdikləri evdə turşu yediklərini bildiriblər. Onlara lazımi tibbi yardım göstərilib.\nXatırladaq ki, bundan əvvəl BDU-nun 2 saylı yataqxanasında 3 tələbə qız hələ də müəyyən edilməyən səbəblərdən zəhərlənib, onlardan biri həyatını itirib. Həmin yataqxana olduca bərbad vəziyyətdədir, istismara yararsız haldadır və zirzəmisi siçovullarla doludur. Siçovullar yataqxananın dəhlizlərində dolaşır və sosial şəbəkələrdə yayılan məlumatlara görə, zəhərlənmənin səbəbi də məhz onlar ola bilər. Belə ki, yataqxanaya siçvullara qarşı zəhərli preparatlar səpilir və gəmiricilər bu zəhəri otaqlara, tələbələrin əşyalarına və ərzaqlarına yaya bilərdilər. Nəticədə isə təhlükəli infeksiya baş qaldırması mümkündür. Həyatını itirən tələbə qızda müşahidə olunan simptomlar da zəhərlənmə ilə uyğun gəlmirdi, gənc qızın ağzından qan gəldiyi məlum olmuşdu. Hansı ki, qida zəhərlənməsində belə simptom müşahidə olunmur.\nFakta görə Bakı Şəhər Prokurorluğunda Cinayət Məcəlləsinin 314.2-ci (səhlənkarlıq, ehtiyatsızlıqdan zərərçəkmiş şəxsin ölümünə və ya digər ağır nəticələrə səbəb olduqda) maddəsi ilə cinayət işi başlanıb, istintaq aparılır. Amma hələ ki istintaqla bağlı konkret məlumat yoxdur.\nBDU-nun rektoru Elçin Babayev son zəhərlənmə ilə bağlı report.az-a bildirib ki, məsələləri şişirtmək lazım deyil: ‘’Çünki bu hamı üçün psixoloji təsirdir. Onlardan biri bizim, digəri isə başqa universitetin tələbəsidir’’. Elçin Babayev noyabrın 21-i BDU-nun yataqxanasında baş verən hadisə ilə bağlı gəzən şayiələrə aydınlıq gətirib.\nO bildirib ki, zəhərlənmə hadisəsinin universitetdə tələbələrin qidalanması üçün verilən kartla, universitetin yeməkxanası ilə heç bir əlaqəsi yoxdur: ‘’Birmənalı olaraq bunu inkar edirəm. Istintaq nəticəsində hər şey aydın olacaq. Mən özüm də universitetin yeməkxanasında yemək yeyirəm. Hər şey yüksək səviyyədədir. Məhsulları da keyfiyyətlidir. Bunları bağlamaq qəzərli xarakter daşıyır. Tələbələrlə görüşlərdə yeməklərinə diqqət etmələrini deyirik’’.\nYeri gəlmişkən, E.Babayev zəhərlənmə olayından bir neçə gün əvvəl yerli mediaya müsahibəsində bu təhsil ocağında tələbə yataqxanası ilə bağlı məsələdən də danışmışdı. Rektor demişdi ki, vəzifəyə təyin olunan günün səhəri BDU-nun yataqxanasına baş çəkib: "Orada qəhərləndirici bir mənzərə vardı. Nəinki şərait pis idi, heç şərait yox idi. İlk işimiz yataqxanada minimal şərait yaratmaq oldu. Hazırda yataqxana probleminin həlli ilə ciddi şəkildə məşğuluq. Artıq hiss olunur ki, universitet oranın sahibidir. Bir neçə gün qabaq yataqxana ərazisində Nəsiminin xatirəsinə 650 yeni ağac əkdik. Bu aksiya davam edəcək. Həmin ərazidə modern tələbə şəhərciyinin salınması bizim ən böyük arzularımızdan biridir. Hazırda əvvəlki yataqxanalardan birinin bərpası gedir. Biz onu təhvil versək, kifayət qədər tələbənin ehtiyacını ödəyə biləcəyik. Orada oxu zalı, kitabxana, asudə vaxt üçün yer, mətbəx, kiçik tibb məntəqəsi, dükan olacaq. Hətta tələbələr üçün paltaryuyan maşınlara qədər qoyulacaq. Tələbə özünü cəmiyyətin layiqli nümayəndəsi hesab etməsi üçün bütün şəraitlərə malik olmalıdır. Tələbə yaxşı yaşamalı, istirahət eləməli, həyatdan, tələbəlik illərindən zövq almağı bacarmalı, problemləri az olmalıdır ki, yaxşı təhsil ala, əsl vətəndaş ola bilsin. Yataqxananın universitetə yaxınlığı da önəmlidir”.\nRektor deyib ki, onun təşəbbüsü ilə noyabrın 1-dən BDU-da təhsil alan aztəminatlı və valideynini itirmiş tələbələrə dəstək layihəsi çərçivəsində gündəlik biri 3 manat civarında pulsuz yemək kuponu verilir.


BAKIDA ECO-YA ÜZV DÖVLƏTLƏRİN PROKURORLUQ, İXTİSASLAŞDIRILMIŞ KORRUPSİYAYA QARŞI MÜBARİZƏ QURUMLARI RƏHBƏRLƏRİ VƏ OMBUDSMANLARININ 3-CÜ İCLASI İŞƏ BAŞLAYIB | Azərbaycan Respublikasının Baş Prokurorluğu\nİyunun 6-da Bakıda İqtisadi Əməkdaşlıq Təşkilatına (ECO) üzv dövlətlərin prokurorluq, ixtisaslaşdirilmiş korrupsiyaya qarşi mübarizə qurumlarının rəhbərlərinin və ombudsmanlarının üçüncü iclası işə başlayıb.\nTədbirdən əvvəl iştirakçılar Fəxri Xiyabana gələrək müstəqil Azərbaycan dövlətinin memarı və qurucusu Heydər Əliyevin əziz xatirəsini ehtiramla yad edərək məzarı önünə əklil qoyublar. Görkəmli oftalmoloq alim, akademik Zərifə xanım Əliyevanın məzarı üzərinə gül-çiçək dəstələri düzən qonaqlar daha sonra Şəhidlər Xiyabanını ziyarət edərək ölkəmizin müstəqilliyi və ərazi bütövlüyü uğrunda həlak olmuş həmvətənlərimizin məzarları üzərinə tər çiçək dəstələri düzmüş, “Əbədi Məşəl” abidəsinin önünə əklil qoymuşlar.\nYüksək səviyyəli tədbirə Türkiyə, İran, Qazaxıstan, Pakistan, Əfqanıstan, Qırğızıstan, Özbəkistan, Tacikistan və Türkmənistanın prokurorluq orqanlarının, ixtisaslaşdırılmış antikorrupsiya qurumlarının, ombudsmanlarının və digər dövlət qurumlarının rəhbər vəzifəli şəxsləri, ECO baş katibinin müavini, Beynəlxalq Antikorrupsiya Akademiyasının (IACA) icraçı katibi və digər beynəlxalq təşkilatların nümayəndələri qatılıblar. Tədbirdə, həmçinin dövlət və hökumət rəsmiləri, Korrupsiyaya Qarşı Mübarizə üzrə Komissiyanın, mərkəzi icra hakimiyyəti orqanlarının, Baş Prokurorluğun, habelə ölkəmizin digər hüquq mühafizə qurumlarının və QHT-lərin nümayəndələri, Milli Məclisin deputatları iştirak ediblər.\nAzərbaycan Respublikasının Baş prokuroru Zakir Qaralov iclasda çıxış edərək Azərbaycan Prezidenti cənab İlham Əliyevin yürütdüyü siyasət nəticəsində ölkəmizin dünyada, o cümlədən İslam aləmində qarşılıqlı əməkdaşlığa mühüm töhfə verdiyini diqqətə çatdırıb. İqtisadi Əməkdaşlıq Təşkilatının mühüm funksiyalar həyata keçirən nüfuzlu qurum olduğunu vurğulayan Baş prokuror bu baxımdan üçüncü iclasın əhəmiyyətini xüsusi qeyd edib. Baş prokuror bildirib ki, Azərbaycanın 1992-ci ildə üzv olduğu ECO 2004-cü ildən korrupsiyaya qarşı mübarizə sahəsində də səmərəli fəaliyyət göstərir.\nAzərbaycan Respublikası Prezidentinin Hüquq mühafizə orqanları ilə iş və hərbi məsələlər üzrə köməkçisi-şöbə müdiri Fuad Ələsgərov dövlətimizin başçısı cənab İlham Əliyevin iclas iştirakçılarına salamlarını çatdırıb.\nF.Ələsgərov çıxışında qeyd edib ki, Azərbaycan dünyada tolerantlıq mühitinin inkişafına, multikulturalizmin, mədəniyyətlərarası dialoqun qurulmasına böyük əhəmiyyət verir. Bu il ölkəmizdə “İslam Həmrəyliyi İli” elan edilməsi və IV İslam Həmrəyliyi Oyunlarının uğurla keçirilməsi Azərbaycanın İslam dəyərlərinə və müsəlman aləmində birliyə verdiyi önəmin təzahürüdür.\nÜmumi tarixə, mədəniyyətə və dinə malik olan ölkələrin üzv olduğu ECO-nun korrupsiyaya qarşıya mübarizəyə və insan hüquqlarının müdafiəsinə həsr edilən bu tədbirin ölkəmizdə keçirilməsinin müsbət hal olduğunun vurğulayan Fuad Ələsgərov bildirib ki, Azərbaycan ECO-nun fəal üzvü olmaqla onun iki zirvə görüşünə ev sahibliyi edib, o cümlədən 2012-2017-ci illərdə təşkilata sədrliyi həyata keçirib. Azərbaycan ECO-ya sədrliyi dövründə bu təşkilatın inkişafına və əməkdaşlığın dərinləşməsinə mühüm töhfələr verib.\nAzərbaycan Respublikasının insan hüquqları üzrə müvəkkili (Ombudsman) Elmira Süleymanova korrupsiyaya qarşı mübarizədə müvafiq hüquq mühafizə orqanları ilə Ombudsman arasında sıx əməkdaşlığın önəmini vurğulayaraq, Azərbaycanda həyata keçirilən antikorrupsiya tədbirlərindən danışıb. Bildirib ki, səmərəli idarəetmənin təşklində mühüm fəaliyyət göstərən Ombdusman təsisatları korrupsiyaya qarşı mübarizədə vacib rol oynayırlar. Birgə əməkdaşlıq nəticəsində korrupsiya halları aradan qaldırılır, dövlətin maraqları və zərərçəkmiş vətəndaşların hüquqları təmin olunur. Korrupsiayya qarşı mübarizədə siyasi iradənin önəmini vurğulayan E.Süleymanova deyib ki, ölkəmizdə bu sahədə güclü siyasi iradə var. Təməli ulu öndər Heydər Əliyev tərəfindən qoyulan bu siyasət hazırda Prezident İlham Əliyevn rəhbərliyi ilə qətiyyətlə davam etdirilir.\nOmbudsman deyib ki, Azərbaycanda dövlət siyasəti vətəndaşların, xalqın maraqlarına xidmət edir. Bu prinsip Konstitusiyamızda da əksini tapıb. Bundan başqa, korrupsiyaya qarşı mübarizənin əsas prinsiplərindən olan qanunu aliliyi, hamının qanun qarşısında bərabərliyi ölkəmizdə yüksək səviyyədə təmin edlir.\nErmənistanın təcüvüzü nəticəsində bir milyondan çox vətəndaşımızın əsas hüquq və azadlıqlarının hüquqlarının pozulduğunu diqqətə çatdıran E.Süleymanova bildirib ki, ölkəmizdə korrupsiyaya qarşı preventiv tədbirlərin həyata keçirilməsi diqqət mərkəzində saxlanılır. Bu sahədə “ASAN xidmət” mərkəzlərinin fəaliyyətə başlaması, sahibkarlığa dair mühüm hüquqi aktların qəbul edilməsi, Apellyasiya Şuralarının yaradılması mühüm əhəmiyyət kəsb edir.\nAzərbaycanda beşinci dəfə olduğunu diqqətə çatdıran Beynəlxalq Antikorrupsiya Akademiyasının (IACA) dekanı və icraçı katibi Martin Kreutner Bakıda ilk dəfə olduğu 2010-cu ildən sonra ölkəmizin sürətlə inkişaf edərək mühüm uğurlar qazandığını bildirib. Son illlər dünyada münaqişələrin, miqrant və qaçqın problemlərinin, ölkələr arasında ziddiyyətlərin artaraq dünya üçün böyük təhdid təşkil etdiyini vurğulayan M.Kreutner bu baxımdan beynəlxalq əməkdaşlığın və dialoqun önəmini xüsusi qeyd edib.\nİclasın təşkilinə görə Azərbaycana və ECO-ya təşəkkürünü bildirən M.Kreutner Beynəlxalq Antikorrupsiya Akademiyasının korrupsiyaya qarşı mübarizə şahəsində əməkdaşlığa daim hazır olduğunu diqqətə çatdırıb.\nAçılış çıxışlarından sonra təşkilati məsələlərə baxılıb. Azərbaycan Respublikasının Baş prokuroru ECO-ya üzv dövlətlərin prokurorluq, ixtisaslaşdırılmış korrupsiyaya qarşi mübarizə qurumları rəhbərləri və Ombudsmanlarının 3-cü iclasının sədri seçilib. Sonra gündəlik səsə qoyularaq təsdiqlənib.\nİclasda geniş məruzə ilə çıxış edən Baş prokuror Azərbaycan Respublikasının Prezidenti cənab İlham Əliyevin rəhbərliyi ilə həyata keçirilən islahatlar, qazanılan nailiyyətlər barədə iştirakçılara məlumat verərək, bu sahədə zəngin təcrübə qazanıldığını, mühüm qurumların yaradıldığını diqqətə çatdırıb. İslam aləminin üzvü olan Azərbaycanın müsəlman ölkələri ilə əməkdaşlığı uğurla inkişaf etdirdiyini bildirən Baş prokuror deyib ki, ölkəmizdə “İslam Həmrəyliyi İli” elan edilən 2017-ci ildə Azərbaycanın uğurla ev sahibliyi etdiyi IV İslam Həmrəyliyi Oyunları müsəlman aləmində əməkdaşlığın və həmrəyliyin inkişafına mühüm töhfə verib. Baş prokuror İslamiadanın yüksək səviyyədə təşkilində Azərbaycanın Birinci vitse-prezidenti, Oyunların Təşkilat Komitəsinin sədri xanım Mehriban Əliyevanın xidmətlərini yüksək qiymətləndirib.\nAzərbaycanın ECO ilə əməkdaşlığa mühüm önəm verdiyini deyən Baş prokuror ölkəmizin bu quruma sədr seçilməsinin Azərbaycanın bu təşkilat ilə səmərəli əməkdaşlığın göstəricisi kimi qiymətləndirib. Mühüm mövzuya-korrupsiyaya qarşı mübarizəyə həsr olunan bu iclasın ölkəmizdə keçirilməsi korrupsiyaya qarşı ən kəsərli vasitələrlə mübarizə apararaq, bu sahədə beynəlxalq əməkdaşlığa mühüm töhfə verən Azərbaycanda görülən işlərə verilən yüksək qiymət kimi dəyərləndirilib.\nÖlkəmizdə korrupsiyaya qarşı mübarizə sahəsində görülən işlərdən danışan Baş prokuror müstəqilliyin əvvəllərində Azərbaycanın Ermənistanın hərbi təcüvüzü nəticəsində bir milyondan artıq qaçqın və məcburi köçkün problemi ilə üzləşdiyini, vətəndaş müharibəsi təhlükəsi qarşısında qaldığını, ölkəmizdə bütün sahələrdə dərin tənəzzülün yaşandığını bildirərək belə şəraitdə xalqın tələbi ilə hakimiyyətə qayıdan ulu öndər Heydər Əliyevin uzaqgörən siyasəti nəticəsində Azərbaycanda sabitliyin təmin olunduğunu, demokratik inkişaf, hüquqi dövlət quruculuğu sahəsində mühüm islahatların reallaşdırıldığını qeyd edib. Bildirib ki, bu siyasəti davam etdirən Prezident cənab İlham Əliyevin qətiyyətli fəaliyyəti nəticəsində bu gün Azərbaycan sürətli inkişafa, beynəlxalq əhəmiyyətə malik enerji layihələri, multikulturalizm prinsiplərinin dərin kök saldığı ölkə kimi tanınır.\nAzərbaycanda mənfi hallara, o cümlədən korrupsiyaya qarşı mübarizə tədbirlərinin daim diqqət mərkəzində saxlanıldığını deyən Baş prokuror ölkəmizin bu sahədə bütün beynəlxalq konvensiyalara qoşulduğunu, korrupsiyaya qarşı mübarizəyə dair qanunverciliyin təkmilləşdirildiyini, bu sahədə mühüm təsisatların yaradıldığını bildirib. Qeyd edib ki, Azərbaycanda korrupsiyaya qarşı mübarizə sahəsində üç Milli Fəaliyyət Proqramı başa çatdırılıb, dördüncüsü isə hazırda icra edilməkdədir. Korrupsiyaya qarşı mübarizə sahəsində ixtisaslaşmış qurumlar bu sahədə dövlət siyaaətinin həyata keçirilməsinəm mühüm rol oynayırlar. Dövlətimizin başçısının təşəbbüsü ilə yaradılan “ASAN xidmət” mərkəzləri də bu baxımdan önəmli rol oynayırlar.\nÖlkəmizin korrupsiyaya qarşı mübarizə sahəsində bir sıra mühüm beynəlxalq təşkilatlarla səmərəli əməkdaşlıq qurduğunu diqqətə çatdıran Baş prokuror bildirib ki, Azərbaycanın bu sahədə qazandığı uğurlar, əldə etdiyi müsbət nəticələr bütün dünyada geniş tanınır və yüksək qiymətləndirilir.\nTürkiyə Respublikası Baş prokurorunun müavini Xəlil Adıgözəlin sədrliyi ilə keçən iclasda nümayəndə heyətlərinin rəhbərlərinin hesabat məruzələri dinlənilib.\nTədbirin birinci plenar iclasında Azərbaycan Respublikası Baş prokurorunun müavini-Baş prokuror yanında Korrupsiyaya Qarşı Mübarizə Baş idarəsinin rəisi Kamran Əliyev, İranın Dövlət Baş Müfəttişliyinin sədri Naser Seraci, Pakistanın Milli Hesabatlılıq Bürosunun direktoru Zakir Şah, Tacisiktanın Maliyyə Nəzarəti və Korrupsiyaya Qarşı Mübarizə üzrə Agentliyin rəisi Solayman Soltanzodə, Türkiyənin Baş prokurorunun müavini Xəlil Adıgözəl, Qazaxıstanın Dövlət Qulluğu və Korrupsiyaya Qarşı Mübarizə agentliyinin rəis müavini Dulat Azbergenov, Özbəkistanın Baş prokurorunun müavini İslamcan Eqraşxocayev, Bişkek şəhər prokurorunun müavini Asan Kangeldiyev, Türkmənistan Prokurorluğunun idarə rəisi Mərdan Carıyev və Əfqanıstanın Korrupsiyaya qarşı mübarizə və təhtif qurumunun şöbə rəisi Vahidullah Zahid hesabat məruzələri ilə çıxış ediblər.\nÇıxışlarda məruzəçilər öz ölkələrində antikorrupsiya tədbirləri, görülən tədbirlər, bu sahədə beynəlxalq əməkdaşlıq və sair məsələlələr barədə ətraflı məlumat veriblər.\nİclasın ilk gününün sonunda tədbir iştirakçıları Baş prokuror yanında Korrupsiyaya Qarşı Mübarizə Baş İdarəsinə tanışlıq səfəri ediblər. Baş İdarənin milli memarlıq üslubunda inşa edilmiş və ən müasir avadanlıqla təchiz edilmiş inzibati binasında yaradılmış yüksək şəraitlə tanışlıqdan sonra qonaqlara qurumun fəaliyyət potensialı barədə məlumat verilib.\nİki gün davam edəcək tədbir zamanı beynəlxalq və regional qurumlar, eləcə də İqtisadi Əməkdaşlıq Təşkilatına üzv dövlətlər tərəfindən həyata keçirilən müsbət təcrübələr, effektiv mexanizm və tədbirlər, bu sahədə qarşıya çıxan problemlər və onların həlli yollarına dair məsələlər müzakirə ediləcəkdir.


IQ Option baxış-icmal 2022 – Etibarlı bir brokerdir?\nIQ Option – Brokerin Rəy və Şərhləri\nRİSK XƏBƏRDARLIĞI: KAPİTALINIZ TƏHLÜKƏ ALTINDA OLA BİLƏR. CFD pərakəndə hesablarının 73% - i pul itirir.\nIQ Option yenicə təsis edilsə də, özünün bir neçə illik əməliyyatı ilə Avropanın ən böyük onlayn treydinq üzrə broker şirkətlərindən birinə çevrilə bilmişdir. Belə sürətli böyüməyə təsir göstərən əsas amil yüksək keyfiyyətli xidmətlərin və demokratik yanaşmanın birləşməsidir. IQ Option insanlara satış etmə imkanı vermişdir, eyni zamanda şirkət öz platforması, yardım və dəstək xidmətinin keyfiyyəti üzərinə xeyli sərmayə qoymuşdur, bununla yanaşı müxtəlif ticarət alətləri təklif etməkdədir.\n1. IQ Option - hər kəsin brokeri\nBir sıra aparıcı treyderlər, analitiklər və İT mütəxəssisləri tərəfindən hazırlanmış ən müasir və rahat onlayn ticarət platformalarından biri IQ Option yüksək səviyyədə ticarət imkanları təklif etmək imkanı verir. Platforma müxtəlif aktiv kateqoriyalarında (indekslər, valyuta, səhmlər) indi məşhur olan turbo seçimləri də olmaqla (60 saniyə) klassik onlayn treydinq növləri təklif edir.\n2. Üstünlük və çatışmazlıqları\nRahat ticarət platforması: bu şirkətin öz platformasıdır ki, bu da onları treyderlərin tələbatına uyğun olaraq dəstəkləyə və təkmilləşdirməyə imkan verir.\nAşağı minimum depozit: hər bir kəs minimum 1$ təklif ilə azı 10$ depozit olmaqla ticarətə başlaya bilər.\nDemo hesabları: bu şirkət qeydiyyatdan keçmiş hər istifadəçiyə ticarət bacarıqlarını inkişaf etdirməyə, strategiyalarını test etməyə və depozit ödəmədən ticarət platformasına alışmağa imkan verir.\nTreyder təqabətləri: tez-tez keçirilən turnirlərin köməyi ilə şirkət hər bir treyderin ticari bacarıqlarını inkişaf etdirəcəyi və pul qazana biləcəyi öz treyder icmasını qurmağa müvəffəq olmuşdur. Belə turnirlər hər həftə keçirilir. Turnirlər həm pulsuz, həm də ödənişlidir.\nNisbətən kiçik təhsil kitabxanası: video mənbələri yalnız ən əsas mövzuları əhatə edir və daha inkişaf etmiş trayderlər üçün kifayət deyil.\nIQ Option Avropa bazarında digər onlayn treydinq üzrə brokerlərlə müqayisədə ən yaxşı ticarət şərtlərini təklif edir. Minimum depozit limiti 10 dollar, minimal təklif isə azı $ 1 ola bilər. O, həmçinin müxtəlif ödəniş sistemlərini əhatə edən bir çox pul yatırma/nəğdləşdirmə yollarını da təklif edir.\nMüştərilərə bitmə müddətinə əsasən fərqləndirilə bilən iki növ ticarət vasitəsi təklif olunur. Klassik onlayn ticarətlərin sona çatma müddəti 15 ilə 60 dəqiqə arasında dəyişdiyi halda 'turbo' variantları bir-üç dəqiqə davam edir. Qısa müddətli seçimlər ticarət strategiyanızda dəyişiklik etməyə və həmçinin qısa müddətli bazar dəyişmələrindən faydalanaraq yüksək dəyişkənlik anlarını tutmağa imkan verəcəkdir.\n4. Əsas Aktivlər\nIQ Option valyuta cütləri, ən böyük beynəlxalq fond indeksləri, fərdi şirkətlər səhmləri və qiymətli metallardan ibarət 300-dən çox aktiv seçimi təklif edir. Bu cür geniş seçim maliyyə aktivlərinin əksər növünü əhatə edir və treyderlərə risk və gəlirlilik nəzərə alınmaqla şəxsi üstünlüklərini təmin etmək məqsədilə ticarət strategiyaları seçmək imkanı verir. Ümid edirik ki, gələcəkdə şirkət mövcud seçimlərə əlavələr etməkdə davam edəcəkdir, çünki hazırda aktivlərin sayı digər böyük onlayn treydinq üzrə brokerlərin təklifləri ilə müqayisədə bir qədər aşağıdır.\nQeyd etmək lazımdır ki, bir çox digər şirkətlərdən fərqli olaraq, IQ Option şirkət müştərilərinin ehtiyaclarını ödəmək üçün şirkət daxilində inkişaf etdirilən öz ticarət platformasına investisiya qoymuşdur. Bu platforma istifadəçiyə rahat interfeysi olduğuna görə çoxsaylı mükafatlar qazanır və tərif edilməkdə davam edir; "FX World Show" dən "Ən Yenilikçi Onlayn Treydinq üzrə Broker" mükafatı və Forex mükafatından "Ən yaxşı Ticarət Platforması" mükafatı onlardan ikisidir.\nIQ Option ticarət platforması PC və mobil qurğularda eyni dərəcədə yaxşı işləyir. Onun interfeysi dinamik qrafiklərə əsaslanaraq, aktivlərin real vaxt rejimində inkişafını göstərir. IQ Option platforması və digər onlayn treydinq üzrə broker platformaları arasındakı ən əsas fərqlərdən biri, diaqramın, xəttlərin, əyri xəttlərin və qrafiklərdəki digər rəqəmlərin müxtəlif hissələrində böyültmə/kiçiltmə kimi əlavə funksiyaların olmasıdır. Solda olan yan panel, treydinq tarixini, canlı lideri lövhələrini, xəbərlər və ya hətta marifləndirici materialları göstərmək üçün quraşdırıla bilər.\n6. Mobil ticarət\nTablet və smartfonlar üçün IQ Option ticarət proqramı mütləq qeyd edilməlidir. Bu proqram işdə olmadıqda belə 'bazarda' qalmağı təmin edir. Bu mobil platforma demək olar ki, tam versiyası kimi funksionaldır, yeganə fərq interfeysin ayrı-ayrı elementlərinin yerləşdirilməsində və ölçüsündədir. Bu platforma Android və iOS istifadəçiləri üçün də mövcuddur və Google Play və App Store-dan pulsuz olaraq endirilə bilər.\n7. Demo hesabı\nPulsuz demo hesab, şəxsi hesab yaratdığınız andan etibarən əldə ediləcək və 10000 dollarlıq virtual macəraya giriş imkanı verəcəkdir. Bu, real hesabı olan istifadəçilərə vəsaitlərin çıxarılması istisna olmaqla, hər növ əməliyyatların aparılmasına imkan verir. Bu treyderlərə öz ticarət strategiyalarını test etməyə və heç bir pul yatırmadan platformaya alışmağa şərait yaradır. Qeyd etmək lazımdır ki, yaxın vaxtlarda, şirkət, demo hesablarına əlavə pul yükləməyin mümkünlüyünü bildirmişdir ki, bu da bütün virtual pulları itirdiyiniz halda, daha çox virtual pul əlavə edə biləcəyiniz anlamına gəlir. Hər bir halda, bazarın real abu-havasını mümkün qədər tez almaq üçün kiçik miqdarda pul (hər ticarət üçün $ 1-5) yatırmaqla strategiyaları test etmək məsləhətdir.\n8. VIP hesablar\nİkili variantlar ilə tanış olan treyderlərə, VIP hesablara (IQ Option saytında daha ətraflı oxuyun) qeydiyyatdan keçmək təklif olunacaqdır hansı ki, ticarət siqnalları, fərdi menecer və daha sürətli şəkildə pul vəsaitlərinin çəkilməsi (24 saat ərzində) üzrə müntəzəm yeniləmələrə pulsuz giriş imkanı verən əlavə xidmətlərdən istifadə imkanı verir. VİP hesablar 3000 ABŞ dolları məbləğindən yüksək depozitlərlə açılır.\n9. Hesab açmaq\nHər hansı bir demo hesabı bir qədər pul yatırmaqla asanlıqla real birinə çevrilə bilər. Bu halda hesabınızdakı virtual məbləğ yox olacaq və balans depozitinizə bərabər olacaq. Həqiqi hesab açmaq üçün, brokerin ana səhifəsinin yuxarı sağ küncündə yaşıl düyməyə basmaq və ya demo hesabı ticarət interfeysinin yuxarı sağ küncündə eyni nöqtəyə tıklaya bilərsiniz. Proses iki mərhələdən ibarətdir - hesab yaratmaq (demo varsa keçin) və pul yatırmaq. İlk addım həmçinin Facebook, Google+ və ya Gmail hesablarından istifadə edərək də atıla bilər. Pul bank kartı (Visa, MasterCard) və ya bir çox məşhur rəqəmsal ödəniş sistemləri vasitəsi ilə yatırıla bilər.\n10. Pulların hesabdan çıxarılması\nMəbləğlər yuxarıda depozitlər üçün göstərilən qaydalardan hər hansı birinə uyğun olaraq geri alına bilər. Hesabdan pul çıxarmaq üçün hesab hissədən müraciət etmək, şəxsi məlumatları və pul çıxarma növünü qeyd etmək lazımdır. Müraciətlər ümumiyyətlə üç iş günü müddətində həyata keçirilir; və bu müddət ərzində şirkət əməliyyatın təhlükəsizliyinin təmin edilməsi məqsədilə əlavə sənədlər tələb edə bilər. Buna, məsələn, bir şəxsiyyət vəsiqəsinin sürəti aid ola bilər. Müraciətinizin statusu hesabınızdakı şəxsi hissədə izlənilə bilər.\n11. Treyderin maarifləndirilməsi\nIQ Option müştərilər arasında maliyyə üzrə biliyin və ticarət bacarıqları səviyyəsinin artırılmasına çox diqqət yetirir. Onların veb saytında çoxsaylı interaktiv təlim materialları tapa bilərsiniz. Bununla yanaşı, ticarət platformasından istifadə etməyi öyrənməyə kömək edən qısa təlim kursunu da qeyd etmək istərdik. Kursu brokerin ana səhifəsində "Treyderlər üçün" menyusundan "Video dərsliklər" bölməsindən tapa bilərsiniz . Kurs, əməliyyatın və brokerin ticarət sistemi elementlərinin prinsiplərini nümayiş etdirən 9 fəsildən ibarətdir.\n12. IQ Option ilə ticarət etməlimi?\nIQ Option ticarəti rahat və əlçatan edən bir "universal" vasitədir. Gələcək treyderlər, VIP hesabların, qrafikləri fərdiləşdirməyə kömək edən funksiyaların və olduqca əlverişli mobil tətbiqlərin üstünlüklərini yüksək qiymətləndirəcəklər. Lakin, əsas aktivlərin məhdud seçimi ticarət strategiyası seçimini də məhdudlaşdırıla bilər. Treyderlər bu platformdan istifadə edərək ən çox qazanacaqlar - minimum ilkin depozit tələbi, tam funksional bir demo hesabı mövcuddur (onlayn treydinq brokerləri arasında olduqca nadirdir), eləcə də bir çox öyrədici materialları olan istifadəçiyə rahat və çevik platforması var.\nİcmallar: IQ Option\nŞərhlər: IQ Option\nProqramın dilini necə dəyişim Azərbaycan dilinə?\nSizinle nece elaqe saxlamaq olar?


A4Tech OP-560NU V-Track Mouse v Baku. mishka Bakida ucuz satışı qiyməti kredite almaq\nA4Tech OP-560NU V-Track Mouse ən son istehsal edilən modellərdən biridir. Yüksək keyfiyyətli və uzun müddət stabil çalışmağı isə, istifadəçi üçün ideal seçimdir. A4Tech OP-560NU V-Track Mouse Bakıda dükanımızdan, sizə münasib qiymətə sifariş edə bilərsiniz. Dükanımız istər online istərsə də real olaraq satdığı hər bir texnikaya yazılı rəsmi zəmanət təqdim edir. Daha ətraflı məlumat almaq üçün dülkanımızın menecerləri ilə əlaqə saxlayın. A4Tech OP-560NU V-Track Mouse Bakıda almaq və endirimlər üçün dükanımıza müraciət edin. Ucuz qiymətə kredite almaq istəyirsinizsə dükanımızla əlaqə saxlayln. Hissə-hissə almaq üçün yalnız şəxsiyyət vəsiqəsi lazımdır. Kredit qiymət üçün malın üzərində hissə-hissə ödəmə düyməsinə klik edin və 3,6,9,12 aylıq ödəniş üçün məbləği görə bilərsiniz. Cəmi 15 dəqiqəyə banka gedmədən daxili kreditlə ucuz qiymətə A4Tech OP-560NU V-Track Mouse Bakıda almaq imkanına sahibsiniz.\nA4Tech OP-560NU V-Track Mouse Bakıda ucuz qiymətə almaq üçün CompStore İnternet-maqazini müraciət edin.\nA4Tech OP-560NU V-Track Mouse Qiymeti Bakıda rəsmi zəmanətlə ucuz qiymətə hissə hissə ödəmə ilə almaq.\nA4Tech OP-560NU V-Track Mouse Ucuz qiymətə, Rəsmi zəmanət, Hissə-Hissə ödəmə, köçürmə ilə bizim ünvandan əldə edə bilərsiniz. Bakıda A4Tech Mouse modelleri qiymetləri və satışı ilə buradan tanış ola bilərsiz


Satınalma üsulundan nə zaman istifadə edilir? | Audit.Az\nHome » Blog » Xəbər » Satınalma üsulundan nə zaman istifadə edilir?\nSon dövrlər vergi ödəyiciləri tərəfindən tenderlər, kotirovkalar üzrə malların, işlərin və xidmətlərin təqdim edilməsi əməliyyatları çoxalmışdır. Oxucularımız tərəfindən də redaksiyamıza bu istiqamətdə suallar daxil olmaqdadır. Xatırladaq ki, bu əməliyyatlar “Dövlət satınalmaları haqqında” Qanun və bu qanun əsasında qəbul edilmiş digər alt normativ aktlar üzrə tənzimlənir. Sərbəst auditor Altay Cəfərov mözu ilə bağlı sualları cavablandırıb.\n– Altay müəllim, satınalma bütün dövlət müəssisələrinə aiddirmi? Yəni dövlət qurumu malları, işləri və xidmətləri əldə edəndə satınalma metodlarından istifadə etməlidirmi?\n– Öncəliklə onu deyim ki, satınalma – malların (işlərin və xidmətlərin) qanunla müəyyənləşdirilmiş üsullarla dövlət vəsaiti hesabına əldə edilməsi deməkdir. Yəni dövlət vəsaiti hesabına mallar, işlər və xidmətlərin alınması satınalma sayılır.\nAzərbaycan Respublikasında dövlət müəssisə və təşkilatları (idarələri), nizamnamə fondunda dövlətin payı 30 faiz və daha çox olan müəssisə və təşkilatlar tərəfindən malların (işlərin və xidmətlərin) dövlət vəsaitləri, dövlətin aldığı və dövlət zəmanəti ilə alınmış kreditlər və qrantlar hesabına satın alınmasına şamil edilir. “Dövlət satınalmaları haqqında” Qanunun 1.2 – 1.4-cü maddələrinin müddəaları üzrə malları, işləri və xidmətləri əldə edən əməliyyatlar həyata keçirildikdə satınalma qaydaları tədbiq edilmir.\nBelə aydın olur ki, kommersiya təşkilatları malları, işləri, xidmətləri əldə edəndə satınalma üsullarından istifadə etməli deyildir. Amma bir çox ASC-lər, QSC-lər, MMC-lər və digər təşkilatı hüquqi formalı hüququ şəxslər vardır ki, onların fəaliyyəti birbaşa kommersiya fəaliyyətindən ibarətdir və normalda onlar kommersiya təşkilatları sayılır. Amma onların nizamnamə kapitalında dövlətin payları 30 faiz və çox olduqda, həmin kommersiya qurumları da satınalma üsullarından istifadə etməlidirlər.\nBundan əlavə, yuxarıdakı qanun Ələt azad iqtisadi zonasının fəaliyyəti çərçivəsində malların (işlərin və xidmətlərin) satın alınmasına şamil edilmir və bu sahədə münasibətlər “Ələt azad iqtisadi zonası haqqında” Azərbaycan Respublikası Qanununun tələblərinə uyğun olaraq tənzimlənir.\n– Bəs satınalmanın hansı üsulları vardır? Tender buna aiddirmi?\n– Tender – satınalma müqaviləsinin yerinə yetirilməsi üzrə iddiaçıların kağız daşıyıcıda və ya elektron formada təqdim etdikləri təkliflərdən ən səmərəlisinin seçilməsi məqsədi ilə keçirilən müsabiqədir.\nAzərbaycan Respublikasında malların (işlərin və xidmətlərin) dövlət satınalmaları haqqında qanunda qeyd olunan tətbiq şərtlərindən asılı olaraq açıq tender, ikimərhələli tender, məhdud iştiraklı və qapalı tender, təkliflər sorğusu, kotirovka sorğusu və bir mənbədən satınalma metodları ilə həyata keçirilir.\nHəmçinin xüsusi hallar olaraq dövlət satınalmaları açıq tender və ya kotirovka sorğusu metodları tətbiq edilməklə elektron satınalma vasitəsilə həyata keçirilir.\nDeməli, satınalmaların müxtəlif metodları vardır. Ən çox istifadə edilən tenderlərdir. Həmçinin kotirovkalar da çox istifadə edilir. Bundan əlavə tenderlər və kotirovkalar kağız formada və ya elektron satınalma vasitəsilə keçirilir.\n– Elektron satınalma hansı hallarda istifadə edilir?\n– Elektron satınalma – qalib təklifin seçilməsi üçün satınalan təşkilat tərəfindən tətbiq edilən, real vaxt rejimində dövlət satınalmalarının vahid internet portalı vasitəsilə keçirilən, malgöndərənlərin (podratçıların) təqdim etdikləri təkliflərin avtomatik qiymətləndirilməsini təmin edən satınalma prosedurudur.\nMikro, kiçik və orta sahibkarlıq subyektlərinin dövlət satınalmalarında iştirakının məcburiliyini təmin etmək üçün satınalma predmetinin ehtimal olunan qiyməti 3,0 milyon ABŞ dollarının manat ekvivalentində və ya ondan aşağı olan malların (işlərin, xidmətlərin) satın alınması yalnız mikro, kiçik və orta sahibkarlıq subyektlərinin iştirakı ilə, açıq tender və ya kotirovka sorğusu üsulunu tətbiq etməklə elektron satınalma vasitəsilə keçirir.\nİstənilən tenderin elektron formada həyata keçirilməsi məcburi sayılmır, elektron satınalmaların (tenderlərin) məcburiliyin xüsusi tələblərini yuxarıda qeyd etdik. Bundan əlavə yuxarıdakı məcburilik mikro, kiçik və orta sahibkarlar üçündür.\nDigər hallarda keçirilən tenderlərin kağız və ya elektron formada keçirilməsi artıq tenderi həyata keçirən, elan edən qurumdan asılıdır.\nElektron satınalmalar https://etender.gov.az/ saytı ilə həyata keçirilir. Son dövrlərdə olan əməliyyatlar göstərir ki, demək olar ki, bütün tenderlər elektron qaydada yerinə yetirlir və deyərdim ki, şəffaflıq üçün bu daha düzgün addımdır.\n– Tenderdə iştak edən malgöndərənlər (podratçılar) hansı sənədləri təqdim etməlidirlər?\n– Tenderdə iddiaçı kimi iştirak etmək istəyən malgöndərən (podratçı) satınalan təşkilata aşağıdakı sənədləri təqdim edir:\niştirak haqqının ödənilməsini təsdiq edən bank sənədi (elektron satınalmaya uyğun olaraq keçirilən satınalmalar istisna olmaqla);\nMalgöndərən (podratçı) haqqında tələb olunan sənədlər dedikdə aşağıdakılar nəzərdə tutulur:\n– malgöndərənin (podratçının) ixtisas göstəricilərinə dair məlumat (ehtiyac olduğu halda);\n– malgöndərənin (podratçının) son bir ildəki (əgər daha az müddət fəaliyyət göstərirsə, bütün fəaliyyəti dövründəki) maliyyə vəziyyəti barədə bank tərəfindən verilmiş arayış.\n– Satınalmanı həyata keçirən qurumlar tərəfindən əlavə sənədlər tələb edilə bilərmi?\n– Satınlamını həyata keçirən qurumun tender komissiyası tərəfindən satınalma prosedurlarının istənilən mərhələsində malgöndərənlərin (podratçıların) ixtisas göstəricilərinin müəyyənləşdirilməsi və qiymətləndirilməsi üçün onlardan əlavə məlumatlar tələb edə bilərlər. Yəni satınalma prosedurlarında iştirak etmək üçün malgöndərənlərin (podratçıların) ixtisas göstəriciləri aşağıdakı meyarlara uyğun gəlməlidir:\n– satınalma müqaviləsinin icrasını təmin etmək üçün müvafiq sahədə peşəkarlığının, təcrübəsinin, texniki və maliyyə imkanlarının, işçi qüvvəsinin, idarəetmə səriştəsinin, etibarlığının olması;\n– Azərbaycan Respublikasında vergilərə və digər icbari ödənişlərə dair yerinə yetirilməsi vaxtı keçmiş öhdəliklərinin, habelə son bir il ərzində (fəaliyyətini dayandırdığı müddət nəzərə alınmadan) vergi ödəyicisinin Azərbaycan Respublikasının Vergi Məcəlləsi ilə müəyyən edilmiş vəzifələrinin yerinə yetirilməməsi hallarının mövcud olmaması;\n– satınalma prosedurlarının başlanmasından əvvəlki 5 il ərzində özlərinin, habelə işlərini idarə edənlərin, qulluqçularının peşəkar fəaliyyətləri, yaxud satınalma müqaviləsinin bağlanması üçün ixtisas göstəricilərini yanlış göstərmələri ilə əlaqədar cinayətə görə məhkum olunmaması, yaxud onların müvafiq peşə fəaliyyətləri ilə məşğul olmasının məhkəmə qaydasında qadağan edilməməsi;\n– satınalan təşkilat malgöndərənlərin (podratçıların) əqli mülkiyyətlərini və ya kommersiya sirlərini qorumaq hüququnu nəzərə almaqla, onlardan yuxarıda göstərilmiş meyarlara uyğun ixtisas göstəricilərinə malik olduqlarını təsdiq edən sənədli sübutlar və ya digər məlumatlar tələb edə bilər.\nSatınalan təşkilat satınalma prosedurları zamanı iddiaçının ixtisas göstəricilərini əks etdirən sənədlərin Azərbaycan Respublikasının qanunvericiliyində nəzərdə tutulmuş qaydada təsdiq olunmasını və rəsmiləşdirilməsini tələb edə bilər.\nOdur ki, əlavə məlumat və sənədləri tendərin ilkin və sonrakı mərhələrində satınalan təşkilat tələb edə bilər.\n– Kotirovka ilə tenderin fərqi nədir?\n– Kotirovkanın xüsusi tələbləri Azərbaycan Respublikasının Maliyyə Nazirliyinin Kollegiyasının 20 may 2013-cü il tarixli № Q-12 “ Malların (işlərin və xidmətlərin) dövlət satınalmalarının açıq tender və kotirovkalar sorğusu üsulları ilə aparılması üçün minimum məbləğlərin və satınalınan xidmətlər barədə bildirişin beynəlxalq miqyasda geniş yayılan mətbuat orqanında və internetdə dərc edilməsi üçün məbləğin müəyyən edilməsi barədə” Qərarı ilə tənzimlənir.\nQərara əsasən, dövlət satınalmalarının açıq tender üsulu ilə aparılması üçün malların (işlərin və xidmətlərin) ehtimal olunan qiymətinin minimum məbləği 50 (əlli) min manat müəyyən edilib. Dövlət satınalmalarının kotirovkalar sorğusu üsulu ilə aparılması üçün malların (işlərin və xidmətlərin) ehtimal olunan qiymətinin minimum məbləği 5 (beş) min manat müəyyən edilib.\nOdur ki, 5.000 manata kimi nə kotirovka və nə də tender keçirilmir. 5.000 manatdan yuxarı 50.000 manat kimi aparılan satınalmalar kotirovka metodu ilə reallaşdırılır. 50.000 manatdan yuxarı olan satınalmalar isə tender metodu və yuxarıdakı digər metodlar əsasında həyata keçirilir.


Qısqanclıq haqqında bilmədiklərimiz » 3w.LeGenD.Az | Əfsanə olmaq istəyən bizimlədi... | Eurovision 2013, Geyimler, sac duzumleri, mentiq, aforizmler, animasiyalar, sekiller, avatarlar, menali sozler, maraqli, dadli tortlar, mp3, video\nInsan psixologiyasında qısqanclığın xüsusi bir yeri vardır. Ancaq əvvəlcə bunu qeyd etmək lazımdır ki, bu xüsusiyyət cahil cəmiyyətdə müsbət xüsusiyyət hesab edilir. Qısqanclığı bir sevgi və bağlılıq əlaməti kimi göstərməyə çalışırlar. Əgər bir insan sevdiyi insanı qısqanmırsa, onlara görə bu gerçək sevgi deyil. Bu səhv anlayışa görə, insanın qarşı tərəfin sevgisindən əmin ola bilməsi üçün, adamın yalnız onu sevməsi lazımdır. Halbuki bu düşüncə son dərəcə səhvdir. Çünki hər şeydən əvvəl sevgi çox yüksək duyğu və üstün bir əxlaq xüsusiyyətidir. İnsanın sevgidə qısqanclıq etməsi Quran əxlaqına uyğun deyil. İnsan sevdiyi adama sevgisini, ona qarşı sədaqəti, bağlılığı, şəfqət və ona söylədiyi gözəl söz və hərəkətlərlə göstərir. Bu da qarşı tərəfdə sevildiyinə dair qəti qənaət yaradır. Bunun başqa insanın özündən başqa heç kimin sevilməsini istəməməsi isə eqoistlikdir.\nCahil cəmiyyətdə xüsusilə də evlilik həyatında qısqanclıq səbəbiylə böyük çətinliklər yaşanır. Evli olduğu insanın anasına, atasına, bacılarına, dostlarına və hətta uşaqlarına qarşı sevgiləri belə bu xarakteri yaşayan insanlar üçün böyük bir narahatlıq qaynağıdır. Bu kəslər heç kimə özlərindən çox və ya özləri kimi sevgi bəslənməsini istəmirlər. Evdar qadın xarakterində qabarıq şəkildə nəzərə çarpan bu qısqanclığın ikinci növü də cahiliyyə cəmiyyətində evlilik anlayışını yanlış bilmələrindən qaynaqlanır. Çünki təməli Allah rizasına, qorxusuna və sevgisinə əsaslanmayan heç bir evliklikdə həqiqi sevgi və sədaqət yaşana bilməz. Cahiliyyə qadınları da buəhəmiyyətli gerçəyi bildiklərinə görə hər an aldadılmanın, ikinci plana atılmanın, ya da unudulmanın qorxusunu yaşayırlar. Bu səbəblə də şübhəli gördükləri hər hadisədən narahat olur və qısqanclıq hissinə qapılırlar.\nQuranda hər insanın nəfsində qısqanclıq duyğuları olduğu, amma məqbul olanın bu duyğudan uzaqlaşmaq olduğu bildirilmişdir: … Ancaq nəfslərdə xəsislik (qısqanclıq) həmişə mövcuddur. Əgər siz yaxşı dolanıb (dava-dalaşdan, kobud rəftardan) çəkinsəniz (bu sizin üçün daha yaxşı olar). Şübhəsiz ki, Allah etdiyiniz hər bir işdən xəbərdardır!(Nisa Surəsi, 128) Bu səbəblə Quran əxlaqını dəqiq, tam yaşayan mömin üçün qısqanclıq deyə bir problem olmaz. Allah qorxusundan qaynaqlanan qarşılıqlı sədaqət və güvən hissləri belə bir gərginliyin meydana gəlməsinə onsuz da mane olar.\nNe de olsa qısqanclıq sevginin göstericidir..\nXebere göre teşekkür..\n5 may 2015 14:18


Mərhum yazar Mövlud Mövludun ölümü ilə bağlı elə şey aşkarlandı ki - DƏHŞƏTLİ FAKTLAR » AzadQadin.Az - Qadın İnformasiya Portalı\nMərhum yazar Mövlud Mövludun ölümü ilə bağlı elə şey aşkarlandı ki - DƏHŞƏTLİ FAKTLAR\nBanu. | 27-05-2017, 15:42\nARB TV-nin "Yolun sonu" verilişi bu dəfə mərhum yazar Mövlud Mövluda həsr olunub.\nNaibə Qurbanova - Jurnalist: "Mövlud əslində bilirsiniz necə idi, cavan oğlan, ancaq mənə görə 70-80 yaşında bir oğlan idi. Fikirləri sanki, çox yaşlı insana məxsus idi. Amma mən deyirdim ki, mütləq 30 yaşın olmalıdır, böyüməlisən sən. O yaşda elə adam görməmişdim. Sanki uşaqlığından qopa bilmirdi, küsəyən, emosional. Keçmişi ilə yaşayırdı. Uşaq vaxtı eşitdiyi hansısa mahnı onu ağlada bilirdi. Çox duyğusal idi. Onun bir yazısı var idi "Ahmet Kaya çocukları". Vaxtı ilə qulaq asdığı Ahmet Kaya mahnılarını unuda bilmirdi. Möhkəm bir travması var idi. Mövlud kimi adam üçün onlar cılız söhbətlərdi ki, maaş, iş falan. Mövlud sevgi acı idi. Mövlud kiçik bir ömür yaşadı, amma nə yaşadısa, o 3 ildə Sevinclə yaşadı. Biz deyirdik ki, yorularsan onunla. Buna baxmayaraq, onlar arasında sevgidən də ötə bir bağlılıq var idi. Mövluda dözmək çox çətin bir şey idi. Heç kim istəməzdi ki, qızını Mövlud kimi bir insana ərə versin. Mövludla yaşamaq qəhrəmanlıq idi. Bir saniyənin içində dəyişə bilirdi. Mövludun daxili üsyanı, Sevinc gedəndən sonra partladı. Sevincin gedişi, onun özünü təsdiqləməsi oldu. Binada yanğın hadisələrində, təsəvvür edirsiniz 14-cü mərtəbədən sənin yanından meyitlər gedir, biz oradan salamat ana-bala gözləyirik. Mövlud yanımızda nə vəziyyətlərə düşürdü. Yalandan deyirdik ki, indicə danışmışıq. Mən Mövludu aldadırdım. Sevinclə ayrılandan sonra yenə o binanın yanından keçirdik, yağış yağırdı. Arxaya çönüb gördüm ki, Mövlud üzünü tutub ağlayır. Sevincə qarşı kinim var idi. Dolayı yolla çatdırmışdım ki, Mövluda nəsə olsa, Sevinc mən səninlə bitirirəm hər şeyi. Mənə dedi ki, intihar edəcəyəm, anama, oğluma məktub yazacağam. Mən də zarafatla dedim ki, kəndirin qırılar biabır olarıq. Səhər işə gedəndə gördüm ki, zəng gəldi. Vüsalə hiss elədim ki, ağlayır. Dedi ki, xəbərin yoxdur? Mövlud dedi, qışqırırdım ki, yalan deyirsən, zarafat edirsən".\nKənan Hacı - Yazıçı: "Mövludla bağlı həqiqəti hələ də qəbul edə bilmirəm ki, Mövlud yoxdur. Onun yoxluğu heç bir ağıla sığmır. Gözlənilməz nəticələr çıxarırdı mətnlərdən, başqaların görə bilmədiyi həssas məqamları görürdü. Görünür bu da onun həyatda rahat yaşamağına mane olan səbəblərdən biri idi. Mövludun içində yırtıcı bir yaradıcılıq var idi. Vaxt azlığından gileylənirdi, çox şeylər yazmaq istəyirdi, yaza bilmədi. Can atırdı ki, yazsın".\nSevinc Fədai - Həyat yoldaşı: "Danışırdı ki, mən həmişə xəyanət görmüşəm, sevgi görməmişəm, qayğı görməmişəm. Bir dəfə xəstələnəndə mən ona şəkər, limon, su qarışdırıb içizdirmişdim, yaxşı təsir etmişdi. Mənə işdən yazırdı ki, mənə gətir də ondan. Sonra mənə deyirdi ki, əslində onu içmək üçün yox, səni görmək üçün çağırmışdım. Bir dəfə mənə yazdı ki, mənlə evlənərsən? Yazdım ki, Mövlud biz yaxşı dostuq, belə söhbətlərlə dostluğumuzu pozmaq istəmirəm. Dedi ki, az vaxtdır səni tanıyıram, amma sən də mənim kimisən. O təklifdən sonra neçə ay danışmadıq, küsülü olduq, sevgi yaşamadıq. Ondan sonra məndən qaçırdı ki, mən səni bədbəxt edəcəm, məndən uzaq dur. Deyirdim ki, dərdini mənimlə bölüş. Gecə vaxtı zəng vururdu. Bir neçə şeir, mahnı sözlərini deyirdi. Məsələn: "Karanlık gecələrə ortak edəməm səni, kıyamam, kıyamam sana". Qəfil zəng vurdu, dedim ki, mən də sənə zəng vurmaq istəyirdim, amma edə bilmirdim. Dedi ki, yaxşı elədin, sən zəng eləməli deyildin ki, mən eləməliydim. Yanvar ayında barışdıq, qəfildən dedi ki, biz evlənməliyik. Adi bir şeydən də depressiyaya düşürdü. Elə bilirdi ki, dünyanın axırıdır. Görürdük ki, əslində kiçik bir şey imiş, böyüdüb. Görürdü ki, kiçik bir şey imiş, axırda deyirdi ki, sənə qurban olum ay Sevinc, məni çıxardın bu şeydən, sən olmasaydın mən nə edərdim. Bir gün ayrı-ayrı yerlərdə hərəmiz öz dostumuzla oturmuşduq. Birdən telefona mesaj gəldi, gördüm yazıb ki, Ucal. Bildim söhbət nədən gedir. Yazdım ki, hə, bax budur. Hara gedirdi, Mövludla gedirdim. Hətta deyirdilər ki, bu nədir, Sevinc bütün kişi məclislərində oturur, hər yerə Mövludla gedir. Onu qoruyurdum. Sonra Ucal oldu. Məni Ucala da qısqanırdı. Ucal təzə olmuşdu, işdən gələndə mən qapını açmayanda əsəbləşirdi ki, Sevinc açsın. Son aylarda psixoloq da təklif elədim, uzun müddətli müalicə almasını istədim. Ağlayırdı ki, filan dostum mənə niyə belə elədi? 1 həftəyə, 2 həftəyə özünə gəlirdi. Hər şeyin acığını məndən çıxırdı, deyirdi ki, bağışla, sənə gücüm çatır. Mənə deyirdi ki, sən necə bu qədər yaxşı ola bilərsən? Elə bil nəsə axtarırdı. Dedim ki, Mövlud o qədər axtardın ki, özünü bu vəziyyətə saldın. Mən o vaxt getdim ki, içimdə çox ağır bir hiss var idi. Deyirdim ki, mən getməsəm, çox pis şeylər olacaq. Boşanmaq sözünü bizim nikahda görmürdüm, sadəcə getmək istəyirdim. Dedilər ki, Mövludla bağlı xəbər var, bildim ki, yaxşı şey olmayıb. Açıb şəklini gördüm, 17-ci mərtəbədən özünü atıb. Axırını oxumadım. Mən çox küsəyən adamam. Amma Mövluddan küsəndə tez barışırdım. İndi belə bir şey elədiyi üçün küsmüşəm ondan".\n“Mövlud tez-tez intihar edəcəyini desə də, içkili olmasa, ...\n"Redaksiyada hirslənib və bir anın içində qərarını verib"- ...\nSevinc Fədai danışdı: Mövludun intiharının bilinməyənləri ...\nANS-dən çıxan aparıcı Aytən: "ATV-də işə gecikəndə uşağımın ...\nSevdiyi qadına əzab verən kişilər! ...\nBakıda dəhşətli hadisə: Arvadına zəng etdi, kişi səsi eşidən ər görün nə etdi (18+)\nAzərbaycanda bir yaşadək körpələr arasında ölüm kabusu - Səbəblər\nRus qadın Amerika həbsxanasındakı dəhşətdən danışdı: “Hər yerdə tarakanlar gəzişirdi”\nBu tibbi xidmətlər əlilliyi olan şəxslər üçün pulludur - SİYAHI\nDiqqət! Çox arvadlılıq ömürü qısaldır\nAzərbaycanda psixi xəstə olan kişilər qadınlardan çoxdur - RƏSMİ\n70 faiz qurbanını öldürən “gizli” qadın xəstəliyi - Heç bir əlaməti olmur!\nHeç vaxt evdə paltar qurutmayın-REAL SƏBƏB


Keçmiş BMW dizaynerindən 3 seçilmiş model. - Autoblog.Az\nHome » Keçmiş BMW dizaynerindən 3 seçilmiş model.\nKeçmiş BMW dizaynerindən 3 seçilmiş model.\n6 ay ago AutoBlog\nMotor Trend-ə görə ən təsirli müasir avtomobil dizaynerlərindən biri olan Frank Stevenson, dizayn baxımından ən yaxşı üç BMW avtomobilini seçdi. Siyahı özünün YouTube kanalında təqdim olunub.\nSiyahıda ilk yer 1978-1981-ci illərdə istehsal edilmiş və orta mühərrikli markanın ilk nümayəndəsi olan BMW M1-ə verildi. Bu avtomobili Lamborghini inkişaf etdirməyə başladı, lakin son dizayn toxunuşları Alman kupesinə İtalyan motivləri verən dizayner Giorgetto Giugiaroya məxsusdur. Stevensona görə, M1, BMW-nin M Performance bölməsinin əsasını qoyan və gələcək bir çox modelin dizayn dilini müəyyənləşdirən BMW-nin ilk superkarıdır.\nSiyahıda növbəti klassik BMW E9 var. Bu, 1960-cı illərin sonunda BMW-də kritik bir anda yaradılmış ilk BMW idman avtomobili idi. Dizayner Wilhelm Hofmeister, E9-a gələcək bütün BMW modelləri üçün əsas olacaq xüsusiyyətlər bəxş etdi və eyni zamanda kupeni indi “Hofmeister əyrisi” olaraq bilinən arxa pəncərə və gövdə sütun xətlərinin xarakterik birləşməsinin əsasını qoydu.\nFrank Stevenson’un üçüncü seçimi 1956-cı ildə Albrecht von Gortez tərəfindən hazırlanan zərif BMW 507 Roadster-dir. Reytinqin müəllifi bu modeli avtomobil dizaynının zirvəsi adlandırdı. “Mercedes 300SL” ilə rəqabət etmək üçün hazırlanan BMW 507, BMW modellər sırasına yeni bir ifadə qatdı və BMW-nin ən zərif dizaynlarından biri olaraq qaldı.\nFrank Stevenson’un BMW’də çalışdığı dövrdə markanın ilk SUV’u, çoxlarının sevimlisi olan BMW X5 (E53) modeli istehsal olunmuşdur.\nPrevious Sürücülərin maraqlı kəşfləri (Foto).\nNext 30 yaşlı BMW M5 E34 85000 Azn’ə satıldı.


5 Dekabr 2020 17:06 (UTC+04:00)\n“Gəncə və digər bölgələrdə yaşanan faciələr, erməni vəhşiliyi İtaliya parlamentində müzakirə olunacaq”.\nTeleqraf.com xəbər verir ki, bu fikirlər İtaliya Palamenti Deputatlar Palatasının nümayəndə heyətinin Gəncə şəhərinə səfərində səsləndirilib.\nSəfər çərçivəsində italiyalı pafrlamentarilər Gəncə şəhərində raket düşən ərazilərə baxıblar. Onlar burada dağıntıları öz gözləri ilə görüblər, şəhid olan günahsız insanların yaxınları ilə görüşüblər.\nGünahsız insanların öldürülməsninə münasibət bildirən italiyalı parlamentarilər mülkü şəxslərin qətlə yetirilməsi faktlarının müharibə cinayəti olduğunu və gördüklərini İtaliya parlamentində diqqətə çatdıracaqlarını bildiriblər.\nQeyd edək ki, Gəncə şəhərinə İtaliyada müxtəlif siyasi partiyaları təmsil edən deputatlar gəlib. Onlar Gəncədən sonra raket düşən digər ərazilrə, həmçinin işğaldan azad olunan Ağdam rayonuna səfər edəcəklər.


BAKI, 16 avq — Sputnik. Rusiyanın müdafiə naziri Sergey Şoyqunun Bakıya, ardınca da İrəvana səfər etməsi, Dağlıq Qarabağ münaqişəsinin həlli istiqamətində ciddi proseslərin başlandığı görüntüsü yaradıb. Mövzunu Sputnik-ə dəyərləndirən ekspertlər ciddi proseslərin getdiyindən əmindirlər.\nPolitoloq Fikrət Sadıxovun fikrincə, Şoyqunun iki ölkəyə səfəri müsbət amildir: "Rusiya Azərbaycanın regiondakı rolunu yüksək qiymətləndirir. Və inkişaf edən bu əlaqələr özünü hərbi sahədə də göstərir. Ermənilər düşünməlidir ki, əgər Rusiya Azərbaycanla bu cür hərbi texniki əməkdaşlıq edirsə, o zaman onların vəziyyəti o qədər də ürəkaçan olmayacaq".\nSiyasi şərhçi Vladimir Putinin Bakıya səfərinə də toxunub: "Bizim Rusiya ilə hazırda müxtəlif sahələrdə münasibətlərimiz inkişaf edir. Bakıda Putinin də iştirakı ilə üçtərəfli sammit keçirildi. İrimiqyaslı layihələrin niyyət protokolu üzərində razılaşma əldə olundu. Bu o deməkdir ki, Moskvada rəsmi Bakının Qafqazda oynadığı rol yaxşı dərk edilir".\nPolitoloqun sözlərinə görə, Türkiyə prezidenti Rəcəb Tayyib Ərdoğanın Sankt-Peterburqda Vladimir Putinlə görüşü zamanı DQ ilə bağlı verdiyi bəyanat ortada ciddi proseslər getdiyinin xəbərçisidir: "Türkiyə prezidenti Rəcəb Tayyib Ərdoğanın Vladimir Putinlə görüş zamanı Qarabağla bağlı dediyi sözlər də aktualdır və onun verdiyi bəyanat bir daha sübut edir ki, danışıqlar prosesi ciddi mərhələyə qədəm qoyub".\n"Mən demirəm ki, bu problem bu gün-sabah mütləq həllini tapacaq. Ancaq mərhələli şəkildə hər şey bizim xeyrimizə işləyir", — F. Sadıxov vurğulayıb.\nHərbi-ekspert Üzeyir Cəfərov isə hesab edir ki, Rusiya rəhbərliyi bundan sonra heç vaxt təktərəfli şəkildə Ermənistanı müdafiə etməyəcək: "Bizim mətbuatı mən heç cür anlaya bilmirəm. Yazılarda çox qəribə bir Rusiya xofu var. Sanki, biz öz torpaqlarımızı xilas etməyə cəhd eləsək, qarşımıza rus əsgərləri çıxacaq".\nÜzeyir Cəfərov-hərbi ekspert\n"Sual verirəm, aprel döyüşlərində hansı rus hərbçisi qarşımıza çıxdı? Axı rus əsgərinin Qarabağda nə işi var? Bunu çox yerdə demişəm, indi də təkrar edirəm: Rusiya Dağlıq Qarabağı Azərbaycanın ərazisi kimi tanıyır, Ermənistanın yox", — ekspert vurğulayıb.\nOnun sözlərinə görə, Rusiya KTMT üzvü kimi, ancaq Ermənistanın öz ərazisinə cavabdehdir, o ərazidə isə Qarabağ yoxdur: "Yəni biz, rusların da bizim ərazimiz kimi tanıdığı Qarabağımızı azad etməyə cəhd etsək, heç bir rus əsgəri Qarabağda qarşımıza çıxmayacaq".\nBununla belə, Ü. Cəfərov hazırki mərhələdə Dağlıq Qarabağ münaqişəsi ilə bağlı real nəticə gözləmədiyini bildirib.\nÜzeyir Cəfərov, İlham Əliyev, Rəcəb Tayyib Ərdoğan, Vladimir Putin, Azərbaycan, Fikrət Sadıxov, Dağlıq Qarabağ, İrəvan, Bakı, Sergey Şoyqu\nSergey Şoyqu Azərbaycanda səfərdədir\nAzərbaycanla Rusiya arasında hərbi əməkdaşlıq məsələləri müzakirə olunub


26 Sentyabr 2020 22:41\nErmənistan hərbi-siyasi rəhbərliyi hər zaman olduğu kimi yenə də yalanlarına davam etməkdədir. Baş nazir Nikol Paşinyan Ermənistan-Azərbaycan, Dağlıq Qarabağ münaqişəsi ilə bağlı növbəti uydurmalarını Birləşmiş Millətlər Təşkilatının (BMT) tribunasından davam etdirib.\nMilli.Az Trend-ə istinadən bildirir ki, işğalçı Ermənistan rəhbərinin yalanlarda məqsədi Azərbaycan Televiziyasının (AzTV) "Hədəf" analitik proqramında geniş şəkildə müzakirə olunub. Bununla yanaşı, verilişdə Ermənistanın Suriya və Livandan erməniləri, terrorçu qrupları işğal altında saxladıqları Azərbaycanın Dağlıq Qarabağ bölgəsində qeyri-qanuni məskunlaşdırması, Ermənistan daxilində baş verən siyasi qarşıdurmalar ətrafında fikir mübadiləsi aparılıb. "Hədəf"in qonaqları, politoloqlar Anastasiya Lavrina və Şəbnəm Həsənova mövzu ətrafında fikirlərini bildiriblər. Qeyd olunub ki, verdikləri bəyanatların məsuliyyətini dərk etməyən Ermənistan rəhbərliyi bölgəni hərbi fəlakətə sürükləmək niyyətini ortaya qoyur. Vurğulanıb ki, Azərbaycan Paşinyan iqtidarının fərqli təxribat əməllərinə qarşı dünya birliyini reaksiya verməyə çağırır. Beynəlxalq təşkilatlar Ermənistanın işğalçılıq mövqeyini, terrorizmə dəstəyini ifşa etməlidir. Bununla yanaşı, bildirilib ki, BMT-nin müvafiq təsisatları BMT Təhlükəsizlik Şurasının qətnamələrinin icrasına töhfə verməlidir.\nProqrama canlı bağlanan türkiyəli jurnalist Enes Taha Ersen Ermənistanın Dağlıq Qarabağda qeyri-qanuni məskunlaşdırma siyasəti, işğalda olan ərazilərimizə terrorçu qruplaşmaların yerləşdirilməsi və düşmənin bunda məqsədi, sözügedən siyasətin törədəcəyi fəsadlar haqqında mülahizələrini bölüşüb.\n"Hədəf"in müzakirəsini tam şəkildə "YouTube" kanalımızdan izləyə bilərsiniz. https://www.youtube.com/watch?v=8P3birFoMtw\n21 Oktyabr 11:40 12 781 Bakıdan ermənilərə dəstək fonduna 50 min dollar köçürən iş qadını kimdir? - Partiya sədrindən ilginc paylaşım - FOTO\n21 Oktyabr 17:10 11 905 Paşinyan danışıqlardan imtina etdi: "Ancaq müharibə!"\n21 Oktyabr 08:19 9 626 Ermənistan Müdafiə Nazirliyinin brifinqində biabırçı anlar - FOTO\n21 Oktyabr 14:58 8 669 Ermənilərə dəstək verən Tatulovanın Bakıdakı kafesi bağlandı\n20 Oktyabr 11:48 26 402 "Xəyallarımız, hədəflərimiz puç oldu" - Paşinyanın qızı\n20 Oktyabr 10:21 22 738 Qarabağ savaşı: Moskva danışıqlarında nə olacaq?\n19 Oktyabr 16:45 18 694 Azərbaycanlı əsgər azad edilən Füzulidə evini tapıb - VİDEO


18 Noyabr 2019 17:58\nAlmaniyada federal polisin Müsavat Avropa Koordinasiya Mərəzinin (AKM) mühacir alverini ifşa etməsindən sonra Azərbaycan müxalifətində ciddi çaxnaşma yaşanır.\nMüsavat başqanı Arif Hacılı məsələni “Avropanın miqrantların sayının azaldılması siyasəti” ilə bağlamağa çalışdı, hərçənd, söhbət azərbaycanlıların Avropadan deportasiya edilməsindən yox, onlara pul qarşılığında saxta sənədlər verərək, ora göndərənlərin biznesindən gedir. Ortada təkzibedilməz faktlar var.\nAlmaniya federal polisin həyata keçirdiyi əməliyyat nəticəsində “Legat” İnteqrasiya Mərkəzinin sədri Əlövsət Əliyev, Müsavat Partiyasının üzvü, Müsavat Avropa Koordinasiya Mərkəzinin (AKM) sədri İlham Həsən, Müsavat partiyasının üzvü, Müsavat AKM sədr müavini Mehdi Xəlilbəyli, Müsavat AKM-in üzvü Abdin Cavadov, Ədliyyə Nazirliyi Penitensiar Xidmətinin 9 və 14 saylı məntəqə tipli cəzaçəkmə müəssisələrində rəis işləmi Elçin Əkbərov, “siyasi mühacir” adı ilə yaşayan Elşən Abdullayev və Almaniyanın Koblenz şəhərinə yaxın olan Neuwied adlı şəhərdə yaşayan Rəşad Məmmədov saxlanıldı.\nFederal polisin rəsmi sənədində qeyd olunur ki, “İlham Həsən saxtalaşdırılmış məlumatların olduğu 7 paket sənədi Mehdi Xəlilbəyliyə verib. O da bu sənədlərlə Azərbaycandan qanunsuz yollarla gətirdikləri miqrantların Almaniyada siyasi mühacir statusu alması üçün istifadə edib. Bank hesablarının yoxlanılması və digər əməliyyatlar nəticəsində məlum olub ki, şəbəkə 2015-ci ildən indiyə kimi bu yolla 300 min avrodan çox pul qazanıb”.\nMüsavat rəsmiləri isə bunun yalan olduğunu, İlham Həsənin saxlanılmadığını iddia edirlər. Lakin məlumatlara görə, İlham Həsən istintaq sənədlərində müqəssir olaraq tanınır və onunla bağlı araşdırmalar davam edir.\nSənəddə qeyd olunur ki, “Xüsusilə Məmmədov dolğun və inandırıcı, öz əksini tapan məlumatlar vermişdi. Özünün də ziyan görəcəyini nəzərə alaraq”.\nGörünür, Rəşad Məmmədov şəbəkə ilə bağlı alman polisinə bütün məlumatları verib. Müsavat funksionerlərinin R.Məmmədovun üzərinə hücuma keçməsinin səbəbi də budur.\nAraşdırmalara görə, Müsavat Partiyası saxta sənədlərlə siyasi mühacir biznesinə 2014-cü ildə girişib.\n27 iyul 2014-cü il tarixli arayış Əliyev adlı bir şəxsə verilib. Arayışda Əliyevin 2008-ci ildən Müsavat üzvü olduğu və “davamlı təqiblərə məruz qaldığı üçün mühacirəyə getmək məcburiyyətində qaldığı” qeyd olunur. Lakin Almaniyanın miqrasiya orqanları həmin şəxsin mühacir statusu almaqla bağlı müraciətinə mənfi cavab verib.\n2014-cü ilin 26 noyabr tarixində isə Müsavat Partiyası belə bir bəyanat yaydı: “İsrayıl İsrafil Müsavat Partiyasında və sosial şəbəkələrdəki aktiv fəaliyyətinə görə təqib və təhdid olunub. Son olaraq NİDA-çı gənclərin məhkəməsindəki etiraz aksiyasında saxlanılaraq Nəsimi Rayon Polis İdarəsinə aparılıb, təzyiqə məruz qalıb. İsrayıl İsrafil müsavatçı olduğuna görə oxuduğu universitetdə də təqib olunub, imtahana buraxılmayıb. Bu gün də ona qarşı təqib və təhlükə davam etməkdədir”.\nSöhbət Müsavat Divanının üzvü İkram İsrafilin oğlundan gedir. Bu bəyanat yayılanda İsrayıl İsrafil artıq 6 ay idi ki İngiltərədə yaşayırdı. Müsavat başqanının müavini Gülağa Aslanlı isə israrla “Müsavat Partiyasının bəyanatı faktlara əsaslanan bəyanatdır” deyə bildirirdi.\nFaktlar təsdiqləyir ki, Müsavat 2014-cü ildən etibarən “siyasi mühacir” biznesinə girişib. Bu biznesin ölkədəki şəriki Müsavat rəhbərliyi – Arif Hacılı, Gülağa Aslanlı, İsa Qəmbər, xaricdəki icraçı-şəriki isə İlham Həsən, Mehdi Xəlilbəyli və digərləridir.\nAlmaniyada yaşayan jurnalist Yafəz Əkrəmoğlu Köln şəhərində yerləşən bir binanın fotosunu paylaşıb və yazıb: “Bu binanın axırıncı mərtəbəsindəki eyvanlı mənzil hansı müxalifətçi siyasətçiyə məxsusdur? İpucu verirəm: Bu mənzilin alınmasında mühacir alverindən əldə olunan pullar böyük rol oynayıb”.\nBu ipucu mənzilin Müsavat rəhbərliyinə - ya İsa Qəmbərə, ya Arif Hacılıya məxsus olduğunu təsdiqləyir. Məlumata görə, mənzilin qiyməti 180 min avrodur, hazırda aylığı 830 avroya kirayə verilib.\nYayılan faktlar və davam edən bu prosesin daha çox sirləri ortaya çıxaracağı istisna deyil. Lakin bu prosesdə bir detal da diqqətdən yayınmır.\nMüsavat Partiyası noyabrın 12-də Bakı Şəhər İcra Hakimiyyətinin (BŞİH) önündə icazəsiz aksiyaya cəhd etdi. Azsaylı iştirakçının qatıldığı aksiyada baş verənlər partiyanın qarşıdurma yaratmaqda maraqlı olduğunu, asayiş keşikçilərin ərazini tərk etmək haqda xəbərdalığına sərt reaksiyalar verdiyini göstərirdi. Maraqlıdır ki, qanunsuz aksiyadan sonra Müsavat başqanı Arif Hacılı sosial şəbəkə hesabında “həbs olunduqlarını, təzyiqlərə, təqiblərə məruz qaldıqlarını” yazır, “aksiyaya görə bütün ölkədə fövqəladə vəziyyət elan olunduğunu” iddia edirdi. Aksiyanın miqyası ilə onun iddialarının üst-üstə düşməməsi göstərirdi ki, Müsavat başqanı gündəmə gəlmək üçün əlləşir. Həmin vaxt bu, AXCP ilə “əsas müxalifət kimdir” davasından qaynaqlandığı görünsə də, “siyasi mühacir” biznesinin ortaya çıxması başqa məsələlərin də olduğunu təsdiqlədi.\nBu aksiyadan iki gün sonra – noyabrın 14-də Almaniya federal polisinin əməliyyatı nəticəsində Müsavat AKM-nin “siyasi mühacir” biznesi ilə məşğul olan rəhbərliyi saxlanıldı. Burada iki mümkün versiya önə çıxır:\nYa “siyasi mühacir” biznesinin Avropadakı qanadı – İlham Həsən, Mehdi Xəlilbəyli və digərləri əməllərinin ifşa olunacağından duyuq düşüb və Müsavata sifariş göndəriblər ki, “Azərbaycanda müsavatçıların həyatına təhlükə olduğunu göstərmək üçün təcili aksiya keçirin”. Müsavatın uzun müddətdən sonra təcili və israrla qanunsuz aksiya keçirməsi də bu ehtimalı gücləndirir;\nYa da bu aksiya yeni mühacir dəstəsinin Avropaya göndərilməsinə hazırlıq idi;\nHər iki halda aksiyanın “sərbəst toplaşmaq azadlığı” ilə yaxından-uzaqdan əlaqəsinin olmadığı məlumdur. Alman polisinin əməliyyatı isə bu oyunları alt-üst etdi.\nArif Hacılı və İsa Qəmbər başda olmaqla Müsavat rəhbərliyi hazırda diqqəti başqa istiqamətə yönəltməyə çalışır, xüsusilə hakimiyyəti hədəfə alaraq, “bütün hallarda mübarizə Müsavatla iqtidar arasındadır” tezisindən çıxış edirlər. Bu cəhdlərə rəğmən, “İstefa” çağırışları eşidilməkdədir.\nABŞ-da yaşayan Müsavat üzvü Ramis Yunuz Arif Hacılını istefa çağırıb: “Almaniyadakı mühacirlərə saxta sənədlərin verilməsi ilə bağlı yaşanan qalmaqal bir daha Müsavat partiyasının imicinə zərbə vurdu və alman federal polisi tərəfindən açılmış cinayət işində adı hallanan, Avropada bu partiyanın AKM adı altinda yaradılan mərkəzin təşəbbüskarı şəxsən indiki başqan Arif Hacılıdır. Bütün sivil dünyada, belə hallarda, partiyanı zərbədən uzaqlaşdırmaq üçün onun rəhbəri istefa verir və məhz buna görə hörmətli Arif bəy istefa mədəniyyətini göstərməyinizi və bu biabırçı vəziyyətin öhdəsindən gəlmək üçün növbədənkənar partiya qurultayını çağırmağı məsləhət görürəm”.\nArif Hacılı isə R.Yunusa cavabında diqqəti onun mühacirətə necə getməsi üzərinə yönəldib. Onun partiyaya qəbul olan kimi mühacirətə getdiyini deyib. R.Yunus bunu təkzib edib, A.Hacılı 2001-ci ilə aid sənədi dərc edib. Sonra dava partiyada pul üzərinə gəlib. Müsavat başqanı ilə Ramis Yunus arasında ciddi qarşıdurma yaşanıb.\nMüsavat Partiyasının üzvləri arasında da Arif Hacılının istefaya çağıranların sayı artmaqdadır.\nAvropada “siyasi mühacir” biznesinə qarşı başlanan əməliyyatların təkcə Müsavat AKM ilə yekunlaşmayacağı, digərlərinin də, xüsusilə AXCP-nin şəbəkəsinin də tezliklə ortaya çıxarılacağı deyilir.\nJurnalist Yafəz Əkrəmoğlu yazır ki, “Almaniyada müsavatçı mühacir alverçiləriləri bandasına qarşı açılan cinayət işi, həmçinin həbslər Avropa üzrə genişlənəcək. Çünki bu banda bütün Avropa ölkələrinə yayılıb. Sırada Hollandiya və İsveçdəki banda üzvləridir. Bandanın Avropa üzrə başçısı Hollandiyada yaşayır”.\nO ad çəkməsə də bəzi məlumatlar və proseslərin inkişafı sözügedən başçının Hollandiyada yaşayan Leyla və Arif Yunuslar olması ehtimalını gücləndirir. Məlumat hələ dəqiq olmasa da, Yunusların “siyasi mühacir” adı altında Avropaya qaçırılan azərbaycanlıların bir çətir altında toplanması və Azərbaycana qarşı siyasi kampaniyaların təşkilində iştirak etməsi haqda məlumatlar var.\nY.Əkrəmoğlu daha sonra yazır ki, “Dəstənin ümumi başçısı azərbaycanlı bir müxalif siyasətçi sayılır. Mən yazsam inanmayacaqsınız, bir az səbir edin, hər şey özü açılacaq”.\nMüsavat rəhbərliyinin adının açıqlandığını nəzərə alsaq, deməli, “əsas başçı” başqasıdır.\nBu proseslər fonunda son günlər Əli Kərimli və komandasının fəallaşması, gündəmi dəyişmək istiqamətində etdikləri cəhdlər diqqətdən yayınmır. Məlumatlara görə, AXCP-nin də “siyasi mühacir” biznesi var. Bu şəbəkənin aparıcı fiqurları kimi AND təşkilatı, Fikrət Hüseynli və Türkel Azərtürkün adı çəkilir. T.Azərtürkün Almaniyada “mühacir” statusu almaq istəyən azərbaycanlı ilə telefon söhbətinin səs yazısının yayılması bunu sübut edir.\nAvropada yaşayan Nahid Cəfərov yazır ki, tezliklə növbə AXCP-nin “siyasi mühacir” biznesinə çatacaq.\n“Əziz bəzi cəbhəçilər, bu gündən sizin üçün də var. Birlikdə AND deyilən təşkilat yaratdığınız Fikrət Hüseynli və vitrinə qoyduğunuz Türkel Azərtürkün əməllərini nə tez unutdunuz?! Sizlə bağlı da işlər gedir, buna əmin ola bilərsiniz. Getdikcə həm çəbhəçilərə, həm də hər kəsə aydın olacaq ki, xalq niyə sizlərə və sizin simanızda bütün müxalifətə nifrət edir”, - o qeyd edir.\nİstisna deyil ki, AXCP-nin uzun müddətdən sonra 19 oktyabrda qanunsuz aksiya cəhdinə əl atması və qarşıdurma yaratmaq oyununun da məhz “siyasi mühacir” biznesi ilə bağlı olması istisna deyil. Hazırda proses davam edir və detallar müəyyənləşəndən sonra hər şey çılpaqlığı ilə ortaya çıxacaq.


Yazar Bizimxəbər 2021-11-05 22:50:00 4020\nBizimxeber.az xəbər verir ki, filmdə Şuşa əməliyyatını həyata keçirən cəsur əsgər və zabitlərimizin müsahibələri, əməliyyat zamanı çəkilmiş eksklüziv kadrlar yer alır.\nVətən Müharibəsi Qəhrəmanı, Xüsusi Təyinatlı Qüvvələrin komandanı, general-leytenant Hikmət Mirzəyev də filmdə duyğularını bölüşüb: “Əməliyyatda mənim tərəfimdən bəzi xüsusi tələblər qoyulmuşdu. İçimizdə daima o hiss oldu ki, biz Şuşanı azad edəcəyik. O inam bizdə vardı. Mən hətta bir çox rəhbər heyətə də əməliyyatların başlanması anından bir neçə saat sonra məruzə etmişəm ki, hansı vaxtda oranı alacağıq.


İstanbul-Bakı aviareysində şok yaşandı | ATV Foto\nİstanbul-Bakı aviareysində şok yaşandı sərnişinin cinsiyyət orqanından 427 həb çıxarıldı\nXəbərin tarixi: 27.12.2017 17:24\nATV.az xəbər verir ki, bu barədə Dövlət Gömrük Komitəsinin Mətbuat Xidmətindən APA-ya bildirilib. Daxil olan məlumat əsasında İstanbul-Bakı aviareysi ilə gələn Azərbaycan vətəndaşı olan xanım sərnişin Heydər Əliyev Beynəlxalq Aeroportunda gömrükçülər tərəfindən nəzarətə götürülüb. Həmin şəxs gömrük nəzarətindən keçən zaman üzərində şəxsi yoxlama aparılması üçün yoxlama otağına dəvət olunub. Yoxlama zamanı onun əynindəki üst və alt paltarlarında qanunla qadağan edilən əşyalar aşkar edilməsə də qadının özünü narahat hiss etməsi və şübhəli aparması gömrükçülərin diqqətindən yayınmayıb. Bu zaman ona bədən üzvlərinin yoxlanılması məqsədilə Gömrük Məcəlləsinin 64.4 maddəsinə əsasən tibb işçisinin dəvət olunacağı bildirilib. Həmin şəxs tibb işçisinin dəvət olunmasına ehtiyac olmadığını bildirərək, cinsiyyət orqanında gizlətdiyi və qoruyucu rezinin içərisinə qablaşdırılan 427 ədəd çəhrayı rəngli həbləri çıxarıb və gömrükçülərə təhvil verib. İlkin araşdırma zamanı həmin şəxs həblərin "ekstazi" adlandırıldığını, həmin həbləri həyat yoldaşının təlqini və istəyi ilə sonuncunun tanışlarından pul müqabilində aldığını, ölkə ərazisində dövriyyəsinin qadağan olduğunu bildiyindən daxili orqanında gizlədərək gömrük nəzarətindən keçirməyə çalışdığını etiraf edib. Qadının etirafları əsasında keçirilən əməliyyat tədbirləri nəticəsində onu qarşılamağa gələn həyat yoldaşı Heydər Əliyev Beynəlxalq Aeroportunun ərazisində gömrükçülər tərəfindən saxlanılıb. Ədliyyə Nazirliyinin Məhkəmə Ekspertiza Mərkəzinə göndərilən həblər fiziki-kimyəvi və bioloji ekspertizadan keçirilib və onların MDMA (ekstazi) olduğu müəyyən edilib.\nEkspert arayışına əsasən 1 ədəd həbdə təsiredici maddəsinin miqdarı 30 mq, ümumi 427 ədəddə 12,81 qram təşkil edir. Qeyd edək ki, MDMA "Azərbaycan Respublikasının ərazisində dövriyyəsi qadağan edilən psixotrop maddələri"-in I Siyahısına daxildir. "Aşkar olunan fakt üzrə həm təəssüfləndirici, həm də ibrətamiz məqamlar var. Təəssüfləndirici hal ondan ibarətdir ki, kimlərsə asan yolla qazanc əldə etmək üçün insan sağlamlığına ciddi ziyan vuran psixotrop maddələrin realizə edilməsi ilə məşğuldur və üstəlik ölkə ərazisinə gətirilən bu maddələr onların övladlarına, ailə üzvlərinə, yaxınlarına da satıla bilər. Bu hərəkətin cəmiyyətin özəyini təşkil edən ailə, ər-arvad tərəfindən razılaşdırılaraq törədilməsi və ərin həyat yoldaşının gələcək həyatı ilə yanaşı, sağlamlığını belə risk altında qoyması isə qəbuledilməzdir. Gömrük nəzarətindən yayınmaq üçün belə çirkin üsullardan istifadə edən şəxslər şübhəsiz ki, ilk növbədə, öz şərəf və ləyaqətini alçaldır, eləcə də mənəvi-əxlaqi dəyərlərə hörmətsizlik nümayiş etdirirlər. İbrətamiz məqama gəlincə isə bir müddət əvvəl ölkə ərazisinə gələn bəzi şəxslərin gömrük yoxlamasından keçirilməsi zamanı bir sıra kütləvi informasiya vasitələrinin törətdiyi yersiz səs-küy yəqin ki, bir çoxlarının xatirindədir. Əsaslı gömrük yoxlamasına etiraz edən bəzi kütləvi informasiya vasitələri ölkə ərazisinə gələn şəxslərin bir və daha artıq ölkənin gömrük və sərhəd buraxılış məntəqələrində yoxlamadan keçdiklərini irəli sürərək təkrar gömrük nəzarətinə ehtiyac olmadığını iddia edir, gömrük orqanlarının fəaliyyətinə kölgə düşürən məlumatlar yayırdılar. Aşkar edilən fakt isə bu qəbildən olan iddiaların əsassız olduğunu bir daha sübut edir. Xatırladaq ki, ölkə ərazisinə gələn şəxslərin, mal və nəqliyyat vasitələrinin üzərində gömrük nəzarətini həyata keçirmək qanunlarla gömrük orqanlarına verilən müstəsna hüquqdur və ölkəmizin gömrük orqanlarının bu müstəsna hüquqdan vicdanla və peşəkarcasına istifadə edəcəyinə hər kəs əmin ola bilər",- deyə qurumun açıqlamasında vurğulanıb.


Birinci dövrə yekunlaşarkən… – Bosman.az\nBirinci dövrə yekunlaşarkən…\n03 Sentyabr 2020 05 Oktyabr 2013 by Bosman\nAzərbaycan premyer liqası bildiyimiz kimi bu mövsümdən formatını dəyişib. Buna səbəb isə ölkədə iddialı klubların az olmasıdır. Ötən bir neçə ildə premyer liqada 12 komanda iştirak edirdisə və təsnifat mərhələsindən sonra komandalar “6-lıq” sistemi üzrə mübarizə aparırdılar. İlk “6-lıq”da komandalar yenidən iki dövrəli sistem üzrə çempionluq üçün yarışırdısa, ikinci “6-lıq”da aşağı diviziona düşməmək üçün yarışırdılar.\nÖtən mövsüm “Turan” ilə “Kəpəz” premyer liqanı tərk etdilər və birinci diviziondan onların yerinə heç bir komanda yüksək liqaya gəlmədiyindən, bu mövsüm 10 komandanın iştirakı ilə keçirilməyə məcbur olan premyer liqa formatını dəyişməli oldu. Belə ki, 10 komandanın iştirakı ilə keçiriləcək yarışlarda, iki dövrəli sistem cəmi 18 turda yekunlaşır deyə, bu da heç cür avropa ölkələrində keçirilən yarışlarla uyğunluq təşkil etmir və çox tez yekunlaşmaqla naqislik əmələ gətirirdi. Ona görə də bu naqisliyi aradan qaldırmaq üçün 4 dövrəli sistem tətbiq olunması vacib oldu.\nKomandamız bu mövsümə heç də uğurlu başlamadı. Avropa Liqasında “Makkabi” Hayfa fəlakətindən sonra komandamız sanki tufanlarda və iri dalğaların təsiri altında çalxalandıqca sarsıldı. Bu sarsılma nəticəsində bir xeyli müddət özünü toparlamaqda çətinlik çəkən “Xəzər Lənkəran” ölkə çempionatına da sarsılmış vəziyyətdə başladı. Yalnız son anda üç normal transfer həyata keçirən komanda nəyəsə ümid edə bilərdi.\n10 komandanın iştirak etdiyi 4 dövrəli çempionat başladı və nəhayət 9 tur oynanılınca birinci dövrə yekunlaşmış oldu. Bu 9 turun nəticələrinə baxdıqda, “Xəzər Lənkəran” 9 oyundan cəmi ikisində qələbə qazanıb ki, bunun da biri “Bakı” üzərində olmaqla ev, biri isə səfərdə AZAL üzərində qazanılıb. 4 oyunda bərabərə qalan komandamız, 3 oyunu da meydanda məğlub bitirib. Deməli, 27 mümkün xaldan cəmi 10 xal qazanan komandamız 17 xalı da havaya sovurub. Heç də qənaətbəxş olmayan bu nəticə ilə birinci dövrədən sonra komandamız turnir cədvəlinin 8-ci pilləsində qərarlaşıb.\nƏslində turnir cədvəli bir az sürüşkən sayılmalıdır ki, bu da komandamıza sərf edən bir haldır. Belə ki, digər komandaların da nəticələri ürəkaçan deyil. İlk pilləyə “Qarabağ” və “Neftçi” şərik olmaqla 27 mümkün xaldan hərəyə cəmi 18 xal toplayıblar. Bu da o deməkdir ki, onlar da 9 xalı havaya sovurublar. Üçüncü yerdə qərarlaşan “Qəbələ” isə 27 mümkün xaldan cəmi 16-nı öz hesabına yazdıra bilib. Sonra AZAL 14, “Bakı” ilə “Simurq” isə hərəyə 13 xal toplaya biliblər. Daha sonrakı yerləri 10 xalla “İnter” və “Xəzər Lənkəran” tutur. Beləliklə, liderlər qrupundan 8 xal geridəyik.\n10 komandanın iştirak etdiyi 4 dövrəli sistemdə yekunda turların sayı 36 olmaqla, çempionat bitəcək. Deməli hələ qarşıda üç dövrə və yaxud, 27 oyun var. Bu da 81 mümkün xal edir ki, 9 turda itirilmiş və nəticədə 8 xal geri düşmüş komandamız daha yaxşı nəticələrlə üstün durum əldə etsin. Qarşıdakı oyunları daha yaxşı keçirməklə və qış transfer pəncərəsindən maksimum keyfiyyətdə yararlanmaqla buna nail olmaq mümkündür. Çempionatın startına çox uğursuz və bərbad oyunla başlamış “Xəzər Lənkəran” sonrakı oyunlarda oyun keyfiyyətini qaldıraraq daha yaxşı təsir bağışlamağa başlayıb. Düzdür son oyunlarda xeyli sayda yaratmış olduqları qol vəziyyətlərini reallaşdırmaqda əziyyət çəkən komanda bunun üzərində xüsusi işləməlidir. Məşqçilər korpusunda keyfiyyətli genişlənmə və son üç transferin komandanın gücləndirilməsinə səbəb olduğu kimi, lazımi qış transferlərindən sonra da güclü bir heyət qurulması gözlədiyimiz nəticələri əldə etməyə bizə imkan verəcəyini düşünmək olar. Hər halda reallıqda bunların baş verəcəyi təqdirdə çempionluq heç də mümkünsüz görünməyə bilər. 10 illik yubileyində qarşısına çempionluq məqsədi qoymuş klub rəhbərliyi bunu mütləq azarkeşlərinə hədiyyə etməlidir.\nToşakın "atı su içmədi"\n"Rəvan" 1 – 1 "Xəzər Lənkəran" (Video)\n3 thoughts on “Birinci dövrə yekunlaşarkən…”\n05 Oktyabr 2013 at 19:14\nSizə Lənkərandan Salamlarım var! Yuxarıda qeyd etdiyiniz kimi hələ qarşıda üç dövrə oyunlar qalıb. Turnir cədvəlinə nəzər salanda görürük ki, bizdən yuxarıda olan komandalar da xal itkisinə məruz qalıb.Mən də o fikirdəyəm ki, birinci dövrənin qış fasiləsinə qədər qalan 9-oyundan komandamız maksimum xal toplamalıdır. Qış transferində 2-3 normal oyunçu heyətə qatmaqla, komandaya ikinci nəfəs, yeni güc verilmiş olacaq ki, bu da çempionluğa gedən yolun başlanğıcı sayıla bilər. Çempionluq yolunda şansımız hələ tam itirilməyib.\nSalam göndərənlər sağ olsun! Mən də hamını hərarətlə salamlayıram! Eyni fikirdə olmaqla komandamıza inamın itməməsinə görə də alqışlayıram! Məhz bu inamla verilən dəstək, sonunda çempionluğu gətirəcək İnşAllah!\n05 Oktyabr 2013 at 22:41\nHer vaxtiniz xeyirli olsun!.Vallah ,inam yaxşi haldir insanda.Amma duşenende ki ,kamandada catişmayan cehetler coxdur-onda inam azalir.Meselen neleri nezerde tuturam:1)Kamandada umumi ab-hava her şey qaydasindadir-desek yalan olar.Revanla oyunda oyuncularin bir-birile anlaşa bilmemesi buna subutdur.2)Kamandanin hucum xetti dişsiz ve aciz tesiri baqişlayir.Reqib qapilarina teref vurulan zerbeler bexte hesablanir.Son anda hucumcu ne elediyini hec ozude bilmir.Kamandada guclu heyacan var.Bir-birilerin gucune etibar ede bilmirler.Nildo ve Aqabala helede hazir gorunmurler.Bir sozle hucum xettini guclendirmeyen kamanda inam deyilen bir mehfumun puca cixmasina sebeb olmaqdadir.Duzunu demeli olsaq,biz kimi aldadiriq?.Rednik kamandada olsaydi ,hucum xettinde neler baş verdiyini tesevvur etmek hecde cetin deyil.Hormetli Huseyn Cebrayiloqlunun :Lenkeranda yaqişin yaqmaqi ve guneşin cixmaqinida Rednikle elaqelendirirler.-dediyi adamlardan lap cox uzaqam.HORMETLE,\n05 Oktyabr 2013 at 23:04\nHörmətli ADMİN! İrəlidə hələ uzun bir marafon var. On komandadan ən azı beşinin çempion olmaq uğrunda şansları qalmaqdadır, o cümlədən bizim komandamızın da. Bizim azarkeşlərin komandanın xal itirməsini qəbul etməsi çox çətindir. Çünki komandamızı demək olar ki, həmişə turnir cədvəlinin yuxarılarında görməyə alışıblar. Odurki, narazı azarkeşlərin sayı oyundan-oyuna artmaqdadır. Bura bir çox başqa amillər də daxildir. Məsələn: Biletin qiymətinin qaldırılması, Lənkərandakı oyunlarin yayımından imtinaya görə rəqib meydanlardakı oyunların da yayımlanmaması. Üst-üstə bunlar da azarkeşin psixikasına təsir edən amillərdəndir. Qorxuram ki,komandamız yaxın gələcəkdə azarkeş sarıdan o biri komandaların aqibətini yaşasın. Odurki, rəhbərlik komandanın sadiq azarkeşlərini nəzərə almalıdır. “Xəzər Lənkəran” azarkeşinin əvvəlki şöhrətini yenidən özünə qaytarmaqdan ötrü bu mütləq vacibdir.


Çeboksari (Rusiya) üçün ucuz aviabiletlər, Çeboksari (Rusiya) / üçün ucuz aviabiletlər / Tickets.az\nÇeboksari şəhərinə, Rusiya ölkəsinə uçuş üçün bütün aviaşirkətlərdən sərfəli qiymətə aviabiletlər\nAviabiletlər > Rusiya > Çeboksari\nÇeboksari (CSY) şəhərinə aviabiletlər.\nÇeboksari şəhərinə ən ucuz aviabiletləri onlayn bron edin. Tickets.az saytında təyyarəyə bilet axtarışı xidmətinin köməyi ilə siz problemsiz ən yaxşı təklifi tapacaqsınız və Çeboksari şəhərindən asanlıqla təyyarəyə bilet alacaqsınız. Sizin sadəcə uçuş istiqamətini, tarixi, səyahət edəcək sərnişin və uşaq sayını qeyd etməniz kifayətdir. Bundan sonra sistem Çeboksari şəhərindən aviabilet almaq üçün bütün mövcud variantları sizə təklif edəcəkdir.\nSaytımızda siz həmçinin, dünyanın istənilən hava limanından Rusiya, Çeboksari şəhərinə təyyarələrin aktual uçuş cədvəlini yoxlaya bilər, evdən çıxmadan endirimlər, aksiyalar, isti təkliflər tapa bilər və sizə lazım olan reysə aviabilet sifariş edə bilərsiniz.\nÇeboksari şəhərinə təyyarə bileti neçəyədir<.h2> Çeboksari şəhərinə və Hutçinson şəhərindən uçuşlar üçün aviabiletlərin qiymətləri uçuş günündən, ayından və uçuş vaxtından, həmçinin, aviaşirkətdən asılıdır. Biz, 750 aviaşirkət arasında birbaşa reyslərin və transfer ilə olan reyslərin qiymətlərini müqayisə edirik. Qiymətləri və şəhərinizdən uçuş tarixlərini yoxlamaq üçün aviabilet axtarışı xidmətindən istifadə edin.\nUAE Flight tickets Cheboksary\nÖsterreich Flugtickets Tscheboksary\nAzərbaycan Aviabiletlər Çeboksari\nБеларусь Авиабилеты Чебоксары\nDeutschland Flugtickets Tscheboksary\nEesti Lennupiletid Tšeboksarõ\nEspaña Billetes de avión Cheboksary\nItalia Biglietti aerei Cheboksary\nКиргизстан Авиабилеты Чебоксары\nMoldova Bilete de avion Cheboksary\nMéxico Boletos de avión Cheboksary\nNigeria Flight tickets Cheboksary\nPolska Bilety lotnicze Czeboksary\nRomânia Bilete de avion Cheboksary\nРоссия Авиабилеты Чебоксары\nУкраина Авиабилеты Чебоксары\nUSA Flight tickets Cheboksary\nУзбекистан Авиабилеты Чебоксары\nMüştəri xidmətinə mesaj göndərmək üçün istifadəçi seansının unikal identifikatoru: 2108057079


27-12-2021 / 23:03\nBir qrup media eksperti və media hüququ üzrə mütəxəssis dekabrın 27-də"Media haqqında" yeni qanun layihəsiilə bağlı təklif və iradlarını Milli Məclisə göndəriblər.\nXeberler.az məlumat verir ki, ötən həftə Milli Məclisin nümayəndələri və əlaqəli qurumların rəhbərləri "Media haqqında" qanun layihəsini bir qrup KİV rəhbəri və media eksperti ilə müzakirə etmişdilər. Layihəyə düzəliş təklifləri çox olduğu və bir sıra hallarda konseptual mahiyyət daşıdığı üçün müzakirələr nəticəsində onların yazılı şəkildə təqdim edilməsi qərara alınmışdı.\nBu gün isə media ekspertləri Mehman Əliyevin, Qulu Məhərrəmlinin, Osman Gündüzün, Elçin Şıxlının, Arif Əliyevin rəylərini nəzərə almaqla, media hüququ üzrə mütəxəssislər Ələsgər Məmmədli və Xalid Ağayev həmin təklifləri ümumiləşdirərək Milli Məclisin müvafiq komitəsinə göndəriblər.\nMəlumata görə, burada 78 maddəlik qanun layihəsinin 40-dək maddəsinə diqqət yetirilib. Onlardan bəzilərinin çıxarılması, digərlərinin yeni redaksiyada verilməsi, yaxud dəyişdirilməsi barədə məsələ qaldırılaraq əsaslandırılıb.\nMedia ekspertləri ümidvar olduqlarını bildiriblər ki, onların təklifləri öyrəniləcək, layihə indiki vəziyyətdə tələsik 3-cü oxunuşa çıxarılaraq təsdiq edilməyəcək və beynəlxalq standartlara, prinsiplərə uyğun olan, media azadığını və jurnalist fəaliyyətini təhdid etməyən yeni qanun layihəsini qəbul ediləcək.


İnstitutda Wi-fi 7 texnologiyasının perspektivləri və tətbiq sahələrinə dair tədqiqatlar aparılır - Xəbərlər - IKT\n1337 sa sa sa\nİnstitutda Wi-fi 7 texnologiyasının perspektivləri və tətbiq sahələrinə dair tədqiqatlar aparılır 24.12.2021 10:43 / Konfranslar, İclaslar\nSimsiz şəbəkə texnologiyası - nöqtədən-nöqtəyə və ya bir şəbəkə strukturu şəklində əlaqəni təmin edən texnologiyadır.\nAMEA İnformasiya Texnologiyaları İnstitutunun 3 saylı şöbəsinin növbəti onlayn elmi seminarı Wi-fi 7 texnologiyasının perspektivləri və tətbiq sahələrinə həsr olunmuşdu.\nBu mövzuda institutun proqramçısı Təbriz Ağaşov çıxış edərək simsiz şəbəkə texnologiyalarının təsnifatından danışdı, onun fərdi, sensor, kiçik lokal, böyük lokal, qlobal və peyk şəbəkələr kimi növlərinin olduğunu diqqətə çatdırdı.\nT.Ağaşov Simsiz Yerli Şəbəkələrin (WLAN) əvvəlcə hava limanları, internet kafe və otellər kimi mühitlərdə yaradıldığını, lakin o dövrdə simsiz şəbəkələrin məlumatların ötürmə sürəti, əhatə dairəsi və avadanlıq dəyəri baxımından digər simli şəbəkələrə görə kifayət qədər inkişaf etmədiyini nəzərə çatdırdı. Bildirdi ki, zaman keçdikcə yeni IEEE 802.11 simsiz şəbəkə standartları və simsiz şəbəkələr, xüsusilə əhatə dairəsi və məlumat ötürmə sürəti baxımından daha da təkmilləşdirilib.\nBundan əlavə, təchizat xərclərinin az olması səbəbindən simsiz avadanlıq və mobil cihazların istifadəsində artım müşahidə edilmişdir. Hətta bu gün ev və ofis mühitində yaradılan simli şəbəkələr WLAN-larla əvəz olunur.\nWi-Fi texnologiyalarının inkişaf mərhələlərindən danışan məruzəçi Wi-Fi bazarının iqtisadi dəyərinin 2018-ci ildə iki trilyon dollar olduğunu qeyd etdi: “Wi-Fi Alliance” şirkətinin tapşırığı ilə aparılan yeni araşdırmada bildirilir ki, “Wi-Fi”ın qlobal iqtisadi artım ilə dəyəri 2025-ci ilə qədər 4,9 trilyon ABŞ dollarına yüksələcək”.\nTədqiqatçı Wi-Fi 5 və Wi-Fi 6 texnologiyaları haqqında da qısa məlumat verdi. Söylədi ki, Wi-Fi 5 və ya 802.11ac standartı ilə müqayisədə Wi-Fi 6 istifadəçilərə məlumatları 40% daha sürətlə ötürür.\nDaha sonra o, Wi-Fi 7 texnologiyasının perpektivləri və tətbiq sahələrindən söhbət açaraq diqqətə çatdırdı ki, hazırda “Qualcomm” şirkəti standart simsiz rabitənin yeddinci nəslinin işlənib hazırlanması həyata keçirir. Bu yeni standart IEEE 802.11be adını alıb. Wi-Fi 7 2.4 GHz (2.400-dən 2.495 GHz), 5 GHz (5.170-5.835 GHz) və 6 GHz (5.925-7.125 GHz) tezlik diapazonlarından istifadə edərək və 30 Gb/s-ə qədər ötürülmə sürətini dəstəkləmək üçün nəzərdə tutulub.\nT.Ağaşovun sözlərinə görə, bu şəbəkənin məlum olan əsas üstünlükləri kimi tezlik diapazonunun mövcud 2,4 və 5 GHz-dən 6 GHz-dək genişləndirilməsi, "CMU-MIMO" texnologiyası ilə eyni anda qoşulan qurğuların sayının çoxaldılması, maksimal buraxılış qabiliyyətinin 30 Qbit/s-dək artırılması, eləcə də amplituda modulyasiyasının 1024-dən (Wi-Fi 6-da) 4096-dək artırılması qeyd olunur. “Qualcomm”, “MediaTek” və “Broadcom” şirkətləri “Wi-Fi 7” çiplərinin hazırlanmasına başlayıblar. Mütəxəssislər “Wi-Fi 7” çiplərinin 2-3 il ərzində təqdim edilməsini gözləyirlər.\nO, nəzərə çatdırdı ki, 2001-ci ildən Wi-Fi əsasən router və kompüter kimi məhsullarda tətbiq edilirdisə, 2006-cı ildən etibarən telefon, TV, oyun və planşetlərdə, və kameralarda Wi-Fi tətbiqində kəskin artım müşahidə olunur. Son beş il ərzində siyahıya bir neçə məhsul kateqoriyası əlavə edilib. Məsələn, binaların, ağıllı evlərin və digər kateqoriyaların, o cümlədən istilik, işıqlandırma, nəqliyyat vasitələri, və digər qurğularda göstərə bilərik.\nWi-Fi 7 texnologiyasının tətbiq sahələrindən bəhs edən tədqiqatçı bu siyahıya video yayımı, video və ya səsli konfrans, onlayn oyunlar, sənaye və Əşyaların İnterneti, eləcə də interaktiv teletibbin daxil olduğunu söylədi.\nO, həmçinin Wi-Fi 7 Extreme High Throughput (EHT) protokoluna əsaslanacağını, bununla simsiz şəbəkələrin işinin cari standartlara nisbətən əhəmiyyətli dərəcədə yaxşılaşacağını qeyd etdi.\nSonda tədqiqatçı seminar iştirakçılarının suallarını cavablandırdı.\nİnstitutun icraçı direktoru, şöbə müdiri, texnika üzrə fəlsəfə doktoru, dosent Rəşid Ələkbərov Wi-Fi 7 texnologiyasının perspektivləri və tətbiq sahələri ilə beynəlxalq təcrübənin araşdırılmasının, məqalələrin hazırlanmasının zəruriliyini qeyd etdi.


Bu il sahibkarlara 83,6 mln manat güzəştli kredit verilib\n08:45 19 Dekabr 2018\n18:18 27.05.2015 (Yenilənib 18:19 27.05.2015) Qısa URL\nİqtisadiyyat və Sənaye Nazirliyinin Sahibkarlığa Kömək Milli Fondu Hacıqabul rayonunda sahibkarlığın güzəştli kreditləşdirilməsi məsələlərinə dair işgüzar forum keçirib.\nBAKI, 27 may — Sputnik. İqtisadiyyat və Sənaye Nazirliyinin Sahibkarlığa Kömək Milli Fondu Hacıqabul rayonunda sahibkarlığın güzəştli kreditləşdirilməsi məsələlərinə dair işgüzar forum keçirib.\nİşgüzar forumun keçirilməsində əsas məqsəd sahibkarlara güzəştli kreditlərin alınması mexanizmi barədə ətraflı məlumatların verilməsi, Hacıqabulda həyata keçirilməsi məqsədəuyğun hesab olunan nümunəvi layihələrin təqdim olunması, sahibkar-müvəkkil kredit təşkilatı münasibətlərinin möhkəmləndirilməsi, sahibkarların investisiya layihələrinin maliyyələşdirilməsidir.\n70-ə yaxın sahibkarın iştirak etdiyi forum çərçivəsində Hacıqabul rayonunun iqtisadi potensialının reallaşdırılması məqsədilə prioritet hesab olunan ixtisaslaşdırılmış "yaşıl market"in, 50 başlıq südlük istiqamətli müasir ailə fermer, intensiv bağçılıq və tərəvəzçilik təsərrüfatlarının, ət kəsimi, pendir istehsalı, meyvəqurutma, dondurma və şirniyyat məhsullarının istehsalı müəssisələrinin yaradılması üzrə nümunəvi investisiya layihələrinin təqdimatı keçirilib, kiçik həcmli investisiya layihələrinin ümumi dəyərinin 100%-dək hissəsinin dövlətin güzəştli kreditləri hesabına maliyyələşdiriləcəyi bildirilib, sahibkarlara nümunəvi layihələr və metodiki materiallar paylanıb.\nSahibkarlığa Kömək Milli Fondunun icraçı direktoru Şirzad Abdullayev bildirib ki, 2015-ci ilin ötən dövrü ərzində 2400-dən çox sahibkara 83,6 milyon manat güzəştli kredit verilib. Bu kreditlərdən istifadə etməklə investisiya layihələrinin reallaşdırılması 5800-ə yaxın yeni iş yerinin yaradılmasına imkan verir.\nQeyd edilib ki, Azərbaycan Respublikasının Prezidenti İlham Əliyevin sənayeləşmə siyasəti çərçivəsində qeyri-neft sənayesinin şaxələndirilməsi, mövcud təbii və iqtisadi resursların dövriyyəyə cəlb edilməsi, ənənəvi sənaye sahələri ilə yanaşı, yeni sənaye məhsulları istehsalı sahələrinin yaradılması, regionlarda sənaye potensialının gücləndirilməsi və sənayenin innovasiyalar əsasında inkişafının təmin edilməsi istiqamətində məqsədyönlü tədbirlər həyata keçirilir. Belə tədbirlərdən biri də dövlət başçısının tapşırığına uyğun olaraq, güzəştli kreditlər hesabına müasir texnologiyalara əsaslanan tikinti materialları istehsalının yaradılmasıdır. Bu məqsədlə Sahibkarlığa Kömək Milli Fondu tərəfindən 21 tikinti materiallarının istehsalı müəssisəsinin yaradılmasına və ən müasir texnologiya və avadanlıqlarla təchiz edilməsinə 72 milyon manat kredit verilib. Almaniya, İtaliya, Türkiyə və digər ölkələrin müasir texnologiya və avadanlıqları əsasında qurulmuş 18 müəssisə artıq istifadəyə verilib. Bu müəssisələrin fəaliyyətə başlaması istehlakçıların tələbatına uyğun yüksək keyfiyyətli müxtəlif tikinti materialları ilə təmin etməyə imkan yaradır.\nİşgüzar forum çərçivəsində Hacıqabul və ətraf rayonlardan olan 55 sahibkara 800 min manatdan çox güzəştli kredit verilib. Verilmiş kreditlər əsasən, heyvandarlıq, taxılçılıq, kartofçuluq, mebel istehsalı və s. sahələrin inkişafına yönəldiləcək. Bu kreditlərin reallaşdırılması hesabına 80-ə yaxın yeni iş yerinin açılması mümkün olacaq.\nForum çərçivəsində Hacıqabulda güzəştli kredit ayrılmış tikinti materialları istehsalı zavoduna baxış keçirilib. İldə 3,5 milyon kvadrat metr kafel-metlax istehsal etmək gücündə olan bu müəssisədə 360 nəfər çalışır. Müəssisəsinin fəaliyyətə başlaması ölkəmizin bu məhsullara olan tələbatının böyük hissəsinin ödənilməsinə şərait yaradıb.\n08:02Beynəlxalq Yoxsullara Yardım Günü\n07:15Vəkillik fəaliyyəti qaydaları dəyişdi\n06:12Dövlət başçısı valideynlərini itirmiş uşaqlar haqqında qərar verib\n05:34Azərbaycanlı ağır atletlər Dohaya gedir\n04:21Moskvada azərbaycanlı qadın işlədiyi evdə ölüb\n03:17Təmizliklə məşğul olmaq qadına baha başa gəldi - FOTO\n02:39Alkoqoliklərin uşaqları alkoqoliklə ailə qurur - ARAŞDIRMA\n01:31Ziyarətçinin sənət əsərinə baxan yerdə ürəyi dayanıb\n00:38Professor: "İctimai nəqliyyatda vərəm yayıla bilər"\nBakını "sarı tor" bürüyəcək, daha 74 hədəf seçilib


Məsihçinin intihara baxışı necədir? Müqəddəs Kitab intihar haqda nə deyir?\nMüqəddəs Kitaba əsasən, bir kəs intihar etməklə cənnətə daxil olmağını müəyyən etmir. Əgər xilas olunmamış bir kəs intihar edərsə, o heç nə etmir, lakin “odlu gölə” səyahətini tezləşdirir. Baxmayaraq ki, intihar edən şəxs intihar etdiyi üçün deyil, Məsihin xilasını rədd etdiyi üçün cəhənnəmə gedir. Müqəddəs Kitab intihar etmiş 5 xüsusi şəxsin adını çəkir: Avimelek (Hakimlər 9:54), Şaul (1Şamuel 31:4), Şaulun silahdarı (1Şamuel 31:4-6), Axitofel (2 Şamuel 17:23), Zimri (1Padşahlar 16:18) və Yəhuda (Matta 27:5). Onların hər biri zəif, qəddar və günahkar idi (Şaulun silahdarının xasiyyəti haqqında kifayət qədər yazılmayıb). Bəziləri Şimşonun intiharının xüsusi bir hadisə olduğunu hesab edir (Hakimlər 16:26-31), lakin Şimşonun məqsədi filiştliləri öldürmək idi, özünü yox. Müqəddəs Kitab intihar və qatilliyə bərabər bir günah - özünə qarşı qatillik kimi baxır. Yalnız Allah kimin necə və nə vaxt öləcəyinə qərar verə bilər. Müqəddəs Kitaba görə bu gücü öz əlinə almaq, Allaha qarşı küfrdür.\nMüqəddəs Kitab intihar edən məsihçilər haqda nə deyir? Mən inanmıram ki, məsihçi intihar edəndə xilasını itirib, cəhənnəmə gedir. Müqəddəs Kitab deyir ki, Məsihə həqiqi iman edən andan etibarən insan əbədiyyən mühafizə olunur (Yəhya 3:16). Müqəddəs Kitaba əsasən, məsihçilər bilməlidirlər ki, hər nə baş verirsə-versin onlar əbədi həyata malikdirlər. “Bunları Allahın Oğlu adına iman edən sizlərə yazdım ki, siz əbədi həyata malik olduğunuzu biləsiniz” (1Yəhya 5:13). Məsihçini Allahın məhəbbətindən heç nə ayıra bilməz! “Çünki mən əminəm ki, nə ölüm, nə həyat, nə mələklər, nə rəyasətlər, nə qüdrətlər, nə indiki, nə gələcək şeylər, nə hündürlük, nə dərinlik, nə də başqa məxluq bizi Rəbbimiz Məsih İsada olan Allahın məhəbbətindən məhrum etməyə qadir olmayacaqdır” (Romalılara 8:38-39). Əgər heç bir “yaradılış” bizi Allahın məhəbbətindən ayıra bilməzsə, hətta məsihçi özü “yaradılış” olsa belə, deməli, intihar etmək də bizi Allahın məhəbbətindən ayıra bilməz. İsa Məsih bizim bütün günahlarımız üçün ölüb... əgər məsihçi ruhani hücum və zəiflik vaxtında intihar edibsə, bu da Məsihin uğrunda öldüyü günahdır.\nBu o demək deyil ki, intihar Allaha qarşı ciddi günah deyil. Müqəddəs Kitaba əsasən intihar qatillikdir, bu isə həmişə səhv addımdır. Əgər bir məsihçi həqiqətən imanlıdırsa, amma buna baxmayaraq, intihar edibsə, mən həmin məsihçinin imanının həqiqiliyinə şübhə edirəm. Kimisə saleh saymaq üçün elə bir şərait yoxdur ki, insanın öz həyatını alsın, üstəlik məsihçi üçün. Məsihçilər öz həyatlarını Allah üçün yaşamağa çağırılıblar - onların nə vaxt ölməsi qərarı isə yalnız və yalnız Allaha məxsusdur. Güman ki, məsihçinin intiharını təsvir etmək üçün ən yaxşı nümunə Ester kitabıdır. Farsda belə bir qayda var idi ki, kimsə çağırılmamış padşahın yanına gəlsəydi, ona ölüm hökmü verilirdi. Yalnız padşah əsasını uzatdığı adam sağ qalırdı. İntihar da Padşahın səni çağırmamış yanına getmək kimi bir şeydir. O sənin xilasını saxlamaqla əsasını sənə uzadacaq, lakin bu o demək deyil, o sənin belə etdiyinə görə çox şaddır. Baxmayaraq ki, orda intihar haqqında təsvir olunmayıb, lakin 1Korinflilərə 3:15-ci ayə məsihçinin intiharından sonra onunla nə baş verdiyini təsvir edir: “Özü xilas olacaq, ancaq od içindən keçə-keçə.”


“Siz ölkə vətəndaşlarının həyat səviyyəsinin daha da yaxşılaşdırılmasını ali məqsəd kimi qarşıya qoymuş dövlət rəhbərisiniz” – Prezidentə məktub | 1news.az | Xəbərlər\n9 İyul saat 16:18 ~ 6 dəqiqəlik oxu 4390\nÜmid Alxanov və Nurlan Paşayevdən, Salyan, Azərbaycan\nƏziz Prezidentimiz, taleyüklü məsələlərdə hər zaman xalqımızın yanında olduğunuza və köməyinizi əsirgəmədiyinizə görə Sizə dərindən təşəkkür edirik. Allah hər zaman köməyiniz olsun”.\nHökümə Cəfərovadan, Gəncə, Azərbaycan\nBəxtiyar Heraçiyevdən, Zaqatala, Azərbaycan\nCənab Prezident, bütün bu işlərə görə Sizə təşəkkür edirik. Sizinlə qürur duyuruq”.\nYasəmən Möhübbətqızı Əsgərovadan, Bakı, Azərbaycan\nMilli mətbuatimizin 145 illik yubleyinin keçirilməsi haqqında imzaladığınız Sərəncam media mənsubları arasında çox böyük rəğbət və ruh yüksəkliyi ilə qarşılanmışdır. 2003-cü ildən uzun, şərəfli bir yol keçmiş "Dövlət və Qanun" qəzetinin kollektivi də bu Sərəncamınızı mətbuatımızın gələcək inkişafına verdiyiniz növbəti töhfə kimi qarşıladı. Dünyada və ölkəmizdə yayılan COVID-19 pandemiyasına qarşı gərgin mübarizə dönəmində, tariximizin əlamətdar hadisəsinə böyük diqqətiniz biz media işçilərində sabaha inam hissini bir daha artırdı. Qəzetimiz Sizin Prezident seçildiyiniz ilk gündən fəaliyyətə başlamış, ulu öndərimiz Heydər Əliyev ideyalarını əsas götürərək, Sizə dəstək verməkdədir. KİVDF-nin yaradılması, jurnalistlərin mənzil şəraitinin yaxşılaşdırılması kimi mühüm addımlarınızı həmişə alqışlamışıq. Yolumuzun düzgün istiqamətdə olduğunu bilərək, bu gün də işlərimizi operativ, keyfiyyətli və sədaqətlə davam etdirməkdəyik. Milli mətbuatımızın 145 illik yubileyi ərəfəsində mətbuatın inkişafında xüsusi xidmətləri olan jurnalistlərin mükafatlandınlmasını tövsiyə etmisiniz. Bu, biz jurnalistlərin həvəslə fəaliyyət göstərməsinə Sizin tərəfinizdən böyük təkandır. Jurnalistlərə verdiyiniz dəyərə, etimada görə "Dövlət və Qanun" qəzetinin kollektivi adından Sizə dərin təşəkkürümüzü bildiririk, cansağlığı, uzun ömür, gərgin fəaliyyətinizdə bol-bol uğurlar arzu edirik”.\nMinnurə Xəlilovadan, Zaqatala, Azərbaycan\nSizi Muxax kəndinin bütün sakinləri adından salamlayır və koronavirus pandemiyası ilə əlaqədar görülən işlərə, vətəndaşlara göstərilən diqqət və qayğıya görə minnətdarlıq etmək istəyirəm.\nSiz hər zaman vətəndaşların qayğısına qalmısınız. Bu dəhşətli virusun dünyanı bürüdüyü bir dövrdə Siz hər birimizin Prezidenti olduğunuzu bir daha sübut etdiniz. Ölkəmizdə virusa qarşı mübarizə tədbirlərini izlədikcə Azərbaycanın daha uğurlu yollardan istifadə etdiyini görürük. Bu isə Sizin uzaqgörənliyiniz, qətiyyətiniz sayəsində baş verir.\nVətəndaşlara göstərilən diqqət və qayğıya görə bir daha Sizə və Mehriban xanıma minnətdarlığımı bildirir, güclü Azərbaycan naminə bundan sonrakı fəaliyyətinizdə yeni uğurlar arzulayıram.\nAllah Sizi var eləsin”.\nAnar Abasəliyevdən, Bakı, Azərbaycan\nKönül Əsgərovadan, Qazax, Azərbaycan\nBu gün COVID-19 pandemiyasının bütün dünyada kütləvi insan ölümünə səbəb olduğu zamanda, Sizin tərəfinizdən Azərbaycanın bu bəladan qorunması üçün zamanında operativ tədbirlər görülməsi, aztəminatlı ailələrə humanitar, maddi yardımlar ayrılmağı, sahibkarlara dəstək göstərilməsi göz önündədir. Bu dövrdə həkimlərimiz və polislərimiz əsl fədakarlıq göstərirlər. Xəstələrimizə Allahdan tez bir zamanda şəfa diləyirəm. İnşallah, ölkəmiz bu bəladan tezliklə qurtular.\nHörmətli cənab Prezident, Sizin atdığınız hər bir addımı dəstəkləyir və təşəkkürümü bildirirəm”.


Abşeronda türk əsgərlərinin şərəfinə abidə ucaldılıb » davam.az - BÜTÖV AZƏRBAYCAN ADINA!\nAbşeronda türk əsgərlərinin şərəfinə abidə ucaldılıb\n01.04.2019 [10:30] - Xəbərlər, Türk dünyası-Turan\nAbşeronda türk əsgərlərinin şərəfinə abidə ucaldılıb.\nBu gün Abşeron Rayon İcra Hakimiyyətinin başçısı İradə Gülməmmədova, Türkiyənin Azərbaycandakı səfirliyinin əməkdaşları və ziyalılar abidənin açılışında iştirak ediblər. Əvvəlcə tədbir iştirakçıları naməlum türk əsgəri məzarlığını ziyarət edib, şəhidlərin xatirəsini ehtiramla anıblar. Şəhidlərin ruhuna dualar oxunub.\nMərasimdə çıxış edənlər Qafqaz İslam Ordusunun 1918-ci ildə ermənilərə qarşı zəfər yürüşündən, azadlıq missiyasından söhbət açıblar.


Türkiyə hökumətindən açıqlama: "Millət vəkilləri istintaqdan yayındıqları üçün tutulublar"\n09:29 4 Noyabr 2016\nTürkiyə Baş Nazirliyinin informasiya Departamenti bəzi millət vəkillərinin həbsiylə bağlı hökumətin mövqeyini ifadə edən açıqlama yayıb. Türkiyənin Bakıdakı səfirliyindən Lent.az-a daxil olan həmin açıqlamada bildirilir ki, barəsində ittiham irəli sürülən bəzi millət vəkillərinin toxunulmazlıqlarının ləğv edilməsi barədə Konstitusiya dəyişikliyinin qüvvəyə minməsindən sonra ifadə vermək üçün məhkəmələrə çağırılan bəzi HDP-li millət vəkillərinin çağırışa əməl etməməsi səbəbindən prokurorluğa verilən təlimatlar əsasında həbs qətimkan tədbirləri seçilir.\n“Polis qüvvələri bu sırada ilk olaraq HDP həmsədri Figen Yüksekdağ Diyarbəkir prokurorluğunun apardığı terrorla bağlı istintaq çərçivəsində ifadə vermək çağırışına getmədiyi üçün Ankarada evində həbs olunub.\nHDP-nin digər həmsədri Səlahəddin Dəmirtaş Diyarbəkirdə, HDP millət vəkili Sürəyya Sırrı Öndər də Ankarada gözaltına alınıblar” – deyə açıqlamada bildirilir.\nTürkiyə hökumətindən açıqlama Millət vəkilləri istintaqdan yayındıqları tutulublar


Bu, yırtıq lösemi müalicəsidir - Heyvanlar - 2021\nPişiyinizdə lösemi varsa Başqa pişiklərlə əlaqələndirməsinə imkan verməyin! Bu yolla yoluxmalardan, döyüşlərdən, hamiləlikdən qaçınacaqsınız ... Əlavə olaraq, davranışlarını, görünüşlərini və sağlamlıq vəziyyətlərini mütəmadi olaraq yoxlamaq məcburiyyətində qalacaqsınız, xəstəlik əlamətləri varsa tez baytarınıza müraciət edin!\nehtiyaclarını zibil qutusundan çıxarırlar\nBu testlər müəyyən şiş növləri halında bəzən mənfi olur, çünki virus artıq qan içində tapılmır (baxmayaraq ki, hələ də bədənin digər hissələrində ola bilər), bu hallarda təsirlənmiş orqanın biopsiyasını aparmaq lazımdır.\nBağlı yerdə yaşayan və digər xarici pişiklərlə heç vaxt əlaqə qurmayan pişiklər üçün leykozun yoluxma riski edir faktiki olaraq yoxdur\nTəəssüf ki, bir çox ağrı ilə mən pişikimi leykoz xəstəliyinə itirdim. Düşünürəm ki, xəstəliyi tapmaq uzun müddət çəkdi, amma bu belədir. Artıq olmamağımızın acısı və acısı var. Bir az vaxt keçir, başqa birini axtarmağa imkan verəcəyik. Onu çox darıxdıq. Sualım budur ki, onların əşyalarından (bulaq içmək, oyuncaqlar və s.) İstifadə etməyə davam edə bilərəmmi və ya hər şeyi kənara qoymalıyam Çox sağ olun\nSalam! Bir həftə əvvəl mənə bir körpə doğramaq qoymuşdular ki, ona qulluq edim və məlum oldu ki, bu doğmaq çox cılız idi, hətta qabırğaları da görüldü, əvvəlcə yaxşı yedi və ishal çıxarıldı, amma üçüncü günündə öldüyünü bilmirəm. körpəm, amma sağlam olan 10 pişiyim olduğundan narahatam və onlar xəstə kitti gətirəndə başlarına bir şey gəlməsini istəmirəm 😥😥\nKontaktda idilər? Baytarınızdan soruşun ki, hər hansı bir əlavə tədbir görməli və xəstə doğma uşağın atdığı bütün sahələri xlor ilə yaxşı təmizləyin, toxunduğum hər şeyi, qidalandırıcısı və bulağı xlorla içir, paltarlarını və oyuncaqlarını zibil qabına və yuyunur. paltarlarınızı ən isti paltaryuyan maşın proqramı ilə.\n"Virus, pişiklər arasında tüpürcək mübadiləsinin olduğu, vərdişlərdən yayılır, məsələn, baxım və ya qidalandırıcı ilə çubuğu paylaşmaq. Alternativ olaraq, FeLV infeksiyası dişləməsi və ya virus ehtiva edən sidik və nəcis ilə təmasda ola bilər. Virusun hamiləlik dövründə və ya yoluxmuş ana südü ilə anadan bala keçməsi də mümkündür. "\nBir pişikin ömrünü necə uzatmaq olar\nPişik mitesi üçün ev müalicəsi\nCopyright 2021 \_ Heyvanlar haqqında internet dergisi \_ Pişiklərdə lösemi simptomları


Jurnalist Səxavət Məmməd: Generalların pul oyunu: azı 4 min ver, gizir ol - Aksiya - FOTO/VİDEO\n"27 yaşım var. İkinci yaş həddindəyəm. İdmanda qoyulan bütün normaları artıqlaması ilə yerinə yetirmişəm. Ancaq məlum olur ki, məni işə götürməyiblər. Pulum olsa, götürərdilər. Keçənlərdən hansını dindirdim, hamısı dedi ki, hesabım çatıb, keçəcəm. Ona görə də, onlar imtahanlarda, idman normativlərində kefləri ilə hərəkət edirdilər. Burada duran yüzdən çox uşağın 5-i yalan desin, onu yalan desin, bu qədər uşağın hamısı yalan danışır? Ölkə rəhbərliyinin bu məsələdən xəbəri yoxdur. Əgər xəbəri olsa, buradakı zabitləri cəzalandırar".\n"İxtisasa uyğun olaraq pul verilir. Aviasiyada ən bahalısı gizir olmaqdır. Onun üçün 7 min manat verilməlidir. Mənim yanımda test yazmayan, idmanda normativ yerinə yetirə bilməyənlər keçdi, zülm çəkən bizlər qaldıq ortalıqda".\n"Biri var idi, kostyumda gəlmişdi normativə. Deyirəm, niyə normativ vermirsən? Cavab verdi ki, nəyimə lazımdır, pulumu vermişəm. Biz haqqımızı tələb edirik, bizim üzərimizə polis çağırdılar. Deyirlər ki, sakit durmasanız, içəri salacağıq sizi. Biz vətənə xidmət etmək üçün gəlmişik. Bu ölkədə vətənə xidmət üçün də rüşvət vermək lazımdır? Sabah müharibə başlasa, kim gedib öləcək? Biz kasıblar. Onda niyə haqqımızı yeyirlər?".\n"Uşaqlıq arzum hərbçi olmaq idi. İmtahan verdim, hər şey qaydasında, ancaq keçmədim. Ailəmdə də pul yoxdur ki, verim, mən də keçim. General-leytenant Nizam Osmanov və general-mayor Ənvər Əfəndiyev bizə dedi ki, narahat olmayın, imtahan verənlər keçəcəklər. İndi o generallar hanı? Görmürlər bunu?"\nUşaqlar burada haqlarını tələb edir, hərbçilər onların üstünə polis çağırıb. Ayıb deyil? Polis haqqın tələb edənlərə deyir ki, aparacağıq içəri sizi, təxribat törədirsiniz. Təxribatı törədənlər içəridə pul alanlardır, polisi göndəriblər kasıbın la üzərinə. Sabah vətən deyəndə ki, dardayam, övladını göndər, mən də deyəcəm istirahətdəyəm. Övladım gedib düşmənlə üzbəüz xidmət aparıb gəlib, yenidən düşmən qarşısına getmək istəyir, pul istəyirlər. Bunu kimsə izah edə bilər?".\n"Gözümün qabağında sıfır qiymət alanları keçirdilər, imtahanlarda yüksək nəticə göstərənləri kənarda saxladılar. Biz kursa keçənlərlə birlikdə yenidən imtahan tələb edirik. Ədaləti olanlar gəlib imtahanlara baxsın, o dəqiqə görəcəklər ki, biz buraya yalan yerə yığışmamışıq. Keçən şəxslərin özləri dedi ki, pul veriblər. İxtisas olaraq kəşfiyyatı seçmişdim. Gözümün önünə ölümü aldığım halda, məndən pul tələb edirlər. Sabah bu vətəni pul verənlər müdafiə edəcək? Onlar maaş almaq üçün hərbiyə gedənlərdir".\n"Mənə orada dedilər ki, 500 manat verməsən, xəstəlik yazacağıq, imtahanlara girə bilməyəcəksən. Mən də məcbur 500 manat pul verdim. Mənim atam 3 min manat pul vermişdi. Məni də kənarda saxladılar".\n"Evin tək oğluym. Aprel döyüşlərində Lələtəpə uğrunda döyüşmüşəm. Qulağımdan yaralanmışdım. Yaralıları, şəhidləri ərazidən çıxarmışam. İmtahan vermişəm, hamısından uğurla keçmişəm, ancaq pulum yoxdur deyə, kənarda qalmışam".


20:27 03.09.2019 (Yenilənib 19:43 03.09.2019)\nBAKI, 3 sentyabr — Sputnik. Kürdəmir rayonunda iki yeniyetməni it dişləyib.\nBakının ortasında faciə: 3 yaşlı uşaq xəstəxanalıq oldu\nSputnik Azərbaycan "Report"a istinadən bildirir ki, hadisə Bala Kəngərli və Şahsevən kəndlərində qeydə alınıb.\nBelə ki, həmin kəndlərin sakinləri - 2004-cü il təvəllüdlü Aytən İsmayıl qızı Nəbiyeva və 2008-ci il təvəllüdlü Səbuhi Saleh oğlu Novruzovu it dişləyib.\nYaralılar Kürdəmir Rayon Mərkəzi Xəstəxanasına çatdırılıblar və onlara quduzluq əleyhinə peyvənd vurulub.\nyeniyetmə, Kürdəmir, İt dişləməsi, sahibsiz it\nTovuzda uşağı it dişləyib


Dekabrın 1-də özəlləşdirmə hərracına 36 dövlət əmlakı çıxarılacaq - AZƏRTAC – Azərbaycan Dövlət İnformasiya Agentliyi\nDekabrın 1-də özəlləşdirmə hərracına 36 dövlət əmlakı çıxarılacaq\nƏmlak Məsələləri Dövlət Xidməti (ƏMDX) tərəfindən növbəti hərrac dekabrın 1-də təşkil ediləcək.\nƏMDX-dən AZƏRTAC-a bildirilib ki, hərraca 36 dövlət əmlakı çıxarılacaq. Bunlardan 28-i kiçik dövlət müəssisəsi və obyekti, 8-i isə nəqliyyat vasitəsidir. Özəlləşdirməyə çıxarılan əmlakların tam siyahısı ilə burada tanış ola bilərsiniz: (https://bit.ly/34V6Wr5, https://bit.ly/2HXwMS6, https://bit.ly/3jXcPYM).\nAZERTAG.AZ :Dekabrın 1-də özəlləşdirmə hərracına 36 dövlət əmlakı çıxarılacaq